title: Harmin paikka

text: Maria Kallio on siirtynyt Helsingin rikospoliisista lakiasiaintoimiston palvelukseen Tapiolassa, jossa hän myös asuu Antti Sarkelan kanssa tämän vanhempien asunnossa. Poliisin työ ei hänelle enää kuulu, mutta kun uusi tuttava Armi Mäenpää, lempinimeltään Harmi, löytyy kotoaan kuristettuna, Maria ryhtyy epävirallisiin tutkimuksiin. Poliisi pidättää Armin miesystävän Kimmon ja tapaus leimataan seksuaalimurhaksi. Marian opiskelutoveri poliisikoulussa ja arkkivihollinen Pertti Ström on varma Kimmon syyllisyydestä, mutta Maria ryhtyy tämän asianajajaksi ja tekee tutkimuksia omin päin. Kaikki ei ole sitä miltä näyttää, kuten Maria saa todeta sotkeutuessaan tapiolalaisten porvarisperheiden elämään sekä sadomasokistien bileisiin. Tunkeutuessaan yhä syvemmälle juttuun Maria alkaa epäillä, ettei Kimmon siskon Sannan itsemurhaksi todettu hukkuminen ollut miltä näytti. Maria epäilee myös pomoaan, Erkki "Eki" Hentosta, luettuaan Sannan Sylvia Plathia käsittelevän gradun reunasta merkinnän tästä ja salaperäisestä "E":stä, jonka Maria kuvittelee viittaavan Ekiin. Lopulta Maria saa yhdistettyä palaset, ja epäilykset kohdistuvat gynekologi Erik Hellströmiin. Saatuaan tietää Marian saaneen selville, että hän on sekä Armin että Sannan murhaaja, Hellström uhkaa Marian henkeä. Lopulta hän kuitenkin lähtee pakoon ja hurjastellessaan menettää autonsa hallinnan. Hän ajaa yli 150 km:n tuntinopeudella metsään, jossa osuu kallioon. Hellström menehtyy, Kimmo vapautetaan syytteistä ja tämän maine puhdistetaan.


title: Brandon DiCamillo

text: Brandon Ralph DiCamillo (s. 15. marraskuuta 1976 West Chester, Pennsylvania, Yhdysvallat) Hän on perustava jäsen CKY-jengissä ja on kohonnut kuuluisaksi CKY-elokuvien "Jackassin" ja "Viva La Bamin" myötä. DiCamillolla on kyky luoda humoristisia ääniä, ja hän on erikoisesti tunnettu ”freestyle” rapistaan, (esimerkiksi ”Chinese Freestyle” CKY2:sta.), luonteenlaadustaan ja pilapuheluistaan. Hän näytteli Falconea ja useita muita hahmoja elokuvassa "Haggard: The Movie", jonka hän on myös käsikirjoittanut. Hänen lempinimiään ovat Dico, Deek, D-cup ja Bran. DiCamillo on kehittänyt ”Ostoskärry”-stuntit Jackassissa ja CKY elokuvissa.


title: Mötley Crüe (albumi)

text: Mötley Crüe on hard rock -yhtye Mötley Crüen maaliskuussa 1994 ilmestynyt albumi. Se on yhtyeen ainoa levy, jolla laulaa Vince Neilin tilalle tullut John Corabi. Levystä julkaistiin remasteroitu versio vuonna 1999 Mötley Recordsin kautta. Singleinä julkaistiin kappaleet "Hooligan's Holiday" ja "Misunderstood". "Mötley Crüesta" myönnettiin yhtyeelle kultalevy Yhdysvalloissa toukokuussa 1994.


title: Mötley Crüe (albumi)

text: Albumi nousi Suomen virallisen listan sijalle 15. Se pysyi listalla yhteensä viisi viikkoa.


title: Mötley Crüe (albumi)

text: Kaikki kappaleet kirjoittanut Mötley Crüe.


title: Nokia E61

text: Nokia E61 on Nokian lokakuussa 2005 julkaisema matkapuhelin, joka on tullut vähittäismyyntiin vuoden 2006 alkupuolella. 12. helmikuuta 2007 Nokia julkaisi Barcelonassa mallista jatkokehitetyn version, Nokia E61i:n.


title: Nokia E61

text: Puhelimen käyttöjärjestelmänä on Symbian OS 9.1 ja sovellusalustana/käyttöliittymänä S60 3rd Edition.


title: Nokia E61

text: Puhelin kuuluu Nokian E-sarjaan


title: W.A.S.P. (albumi)

text: W.A.S.P. on W.A.S.P. -yhtyeen esikoisalbumi, joka julkaistiin syyskuussa 1984. Levy ilmestyi remasteroituna vuonna 1997.


title: W.A.S.P. (albumi)

text: Albumi nousi Suomen virallisen listan sijalle 6.


title: Alkuperä

text: Alkuperä on 26. lokakuuta 2006 julkaistu Lordi-aiheinen sarjakuva-albumi. Sarjakuvan tekoon ovat osallistuneet Tomi "Mr. Lordi" Putaansuu, Petri Hiltunen ja Mattipekka Ratia ja sen on kustantanut Arktinen Banaani.


title: Alkuperä

text: Sarjakuva-albumi on järjestyksessään ensimmäinen "virallinen" Lordin sarjakuva-albumi ja se kertoo jokaisen Lordissa vaikuttavan hirviön syntytarinan sarjakuvan muodossa.


title: Hiidenlahti

text: Hiidenlahti on Tuusniemen kuntaan kuuluva kylä lähellä Kuopion rajaa. Hiidenlahteen on Riistavedeltä 9 km ja Tuusniemeltä 23 km. Pääasiallinen toimeentulo on maanviljely ja kesäaikaan lukuisat mökkeilijät viettävät aikaansa vesistöllisessä ympäristössä.


title: Hannu Ansas

text: Hannu Juhani Ansas (24. marraskuuta 1945 Marttila – 22. syyskuuta 2012 Turku) oli suomalainen jääkiekkovaikuttaja.


title: Hannu Ansas

text: Ansas toimi TPS:n taustajoukoissa vuodesta 1975 lähtien. Hän oli ollut ensin TPS ry:n hallituksen puheenjohtajana ja jäsenenä ja yhtiöittämisen jälkeen HC TPS Turku Oy:n hallituksen puheenjohtajana. Lisäksi Ansas toimi Jääkiekon SM-liiga Oy:n hallituksen jäsenenä ja jääkiekon MM-kisojen järjestelytoimikunnassa.


title: Hannu Ansas

text: Ansas oli merkittävässä asemassa Turkuhallin saamisessa Turkuun. Hän vaikutti suuresti kunnallispoliitikkona Turussa halliprojektin aloittamisessa, mitä vaikeutti osaltaan myös aivan hankkeen loppuvaiheessa Suomeen iskenyt kova lama.


title: Hannu Ansas

text: Ansas aateloitiin vuonna 2005 Suomen Jääkiekkoleijonaksi numerolla 170.


title: Ceres (jumalatar)

text: Ceres oli roomalaisessa mytologiassa viljan- ja kasvillisuuden jumalatar, jolla oli myös yhteyksiä tuonpuoleiseen. Hänen nimensä on todennäköisesti johdettu "kasvamista" tarkoittavasta juuresta *cer- (vrt. lat. "crescere" "kasvaa" ja "creare" "luoda").


title: Ceres (jumalatar)

text: Ceres samaistettiin jo varhain kreikkalaisen mytologian Demeteriin. Niinpä hän omaksui myös Demeterin perhesuhteet, joiden mukaisesti hänestä tuli Saturnuksen ja Opsin tytär, Juppiterin sisar ja rakastettu, sekä Junon, Vestan, Neptunuksen ja Pluton sisko. Ceres oli myös Proserpinan äiti.


title: Ceres (jumalatar)

text: Cerestä juhlittiin 19. huhtikuuta Ambarvalia-juhlassa, jossa vainiot puhdistettiin ja siunattiin juhlakulkueilla sekä uhreilla ja uhrattava eläin vietiin kulkueessa peltojen ympäri. Seremonian aikana seksuaalinen kanssakäyminen oli kielletty.


title: John Paul Jones (sotilas)

text: John Paul Jones (oik. John Paul, 6. heinäkuuta 1747 – 18. heinäkuuta 1792) oli Yhdysvaltain vapaussodan ensimmäinen tunnettu merisankari.


title: John Paul Jones (sotilas)

text:
John Paul Jones syntyi vuonna 1747 Arbiglandin kartanossa Etelä-Skotlannin rannikolla. John Paulin isä oli puutarhuri Arbiglandissa ja hänen äitinsä oli MacDuff-klaanin jäsen.
John Paul otti käyttöön nimen John Jones, kun hän pakeni veljensä kotiin Fredericksburgiin, Virginiaan vuonna 1773 väistääkseen pyövelin Tobagossa, kun häntä oli syytetty hänen komennossaan olleen merimiehen murhasta.


title: John Paul Jones (sotilas)

text:
Näin hän alkoi käyttää nimeä John Paul Jones, kuten hänen veljensä oli hänelle ehdottanut Amerikan vallankumouksen alussa.
John Paul Jones nimitettiin Yhdysvaltojen vapaussodan alussa siirtokuntien Euroopan-laivaston komentajaksi väliaikaisen kommodorin arvoisena. Hän sai vakituisen kommodorin arvon voitettuaan fregattinsa Bonhomme Richardin avulla huomattavasti voimakkaamman brittifregatti Serapisin Flamborough Headin taistelussa.


title: John Paul Jones (sotilas)

text: Näin John Paul Jonesista tuli ensimmäinen oikea yhdysvaltalainen merisankari ja arvostettu taistelukomentaja. Hän palveli myöhemmin Venäjän merivoimissa amiraalina osoittaen taitonsa.


title: John Paul Jones (sotilas)

text: Jones ei ollut läheskään yhtä taitava poliitikkona kuin merisotilaana ollessaan laivaston komentajana aikakaudella, jolloin politiikka määräsi kannatuksen, tuen ja yleisen menestyksen taistelujen välillä. Tämä päti sekä Yhdysvalloissa että ulkomailla.


title: John Paul Jones (sotilas)

text: Hänet oli alun perin haudattu Pariisiin, vietettyään viimeiset vuotensa ulkomailla, mutta lopulta hänet haudattiin Yhdysvaltojen laivaston akatemiassa, joka oli "sopiva" paikka "Amerikkalaisen laivaston isälle" ().


title: Luettelo Simpsoneiden videopeleistä

text: Luettelo "Simpsonit"-aiheisista videopeleistä.


title: Tapani Mattila

text: Tapani Mattila (13. lokakuuta 1940 Tampere – 5. heinäkuuta 1994 Tampere) oli suomalainen jääkiekkovaikuttaja.


title: Tapani Mattila

text: Mattila oli Jääkiekon SM-liiga ry:n ensimmäinen puheenjohtaja. Hän oli toimessa vuodesta 1975 vuoteen 1983. Tätä ennen Mattila oli ehtinyt myös olla Suomen jääkiekkoliiton liittovaltuustossa. Vuosina 1981–1983 Mattila vaikutti Suomen Olympiakomitean hallituksessa.


title: Tapani Mattila

text: SM-liiga jakaa Tapani Mattilaa kunnioittavaa erikoispalkintoa, jota ei anneta kuitenkaan vuosittain. Suomen Jääkiekkomuseo aateloi Mattilan Suomen Jääkiekkoleijonaksi numerolla 172 vuonna 2005.


title: Tapani Mattila

text: Tapanin poika Hannu Mattila on jääkiekkoilija, joka pelasi koko SM-liigauransa Ilveksessä.


title: The Last Command (albumi)

text: The Last Command on heavy metal -yhtye W.A.S.P.:in toinen studioalbumi, joka julkaistiin vuonna 1985. Albumi julkaistiin uudelleen vuonna 1997. Mississippi Queen on cover versio Mountain yhtyeen debyyttisinglestä, joka julkaistiin vuonna 1970.


title: The Last Command (albumi)

text: Albumi nousi Suomen virallisen listan sijalle 4.Vuoden 1997 uudelleenjulkaisu


title: Skorpionilisko

text: Skorpionilisko ("Heloderma horridum") on yksi maailman kuudesta myrkyllisestä liskosta. Se elää Pohjois-Amerikan kuivilla alueilla.


title: Skorpionilisko

text:
Skorpionilisko voi kasvaa jopa metrin pituiseksi ja neljän kilon painoiseksi. Se on vantterajalkainen ja pyöreäpäinen. Myös sen suomut ovat pyöreitä. Skorpionilisko muistuttaa paljon sukulaistaan gilaliskoa, mutta on sitä hoikempi, pitkähäntäisempi ja ketterämpi. Liskolla on myrkkyliskoille tyypilliset vahvat leuat, joissa on myrkkyä erittävät hampaat. Häntäänsä skorpionilisko varastoi rasvaa niukkoja aikoja varten. Skorpioniliskon väri vaihtelee alalajeittain, mutta liskon väri on yleensä musta. Ruumis on usein myös keltaisten täplien kirjoma. Skorpioniliskon hännässä on neljä rengasta. Yksi alalaji on sen sijaan lähes musta.
Skorpionilisko elää vain Meksikossa ja Guatemalassa neljällä eri alueella. Alueista yksi on Tyynen valtameren rannikon läheisyydessä, toinen Sonoran osavaltiossa Meksikossa, kolmas Meksikonlahden eteläpuolella ja neljäs Guatemalassa, Motaguan laaksossa. Laji elää aavikoilla ja kuivahkoissa metsissä.


title: Skorpionilisko

text: Skorpionilisko viettää suuren osan ajastaan piilotellen kolossaan. Illan tullen se vilkastuu ja lähtee etsimään saalista, jonka se haistaa kaksihaaraisella kielellään. Kieli kerää hajumolekyylejä vomeronasaalielimeen tunnistettavaksi. Keväällä ja kesällä ravintoa on paljon tarjolla, mutta talvella liskon täytyy usein paastota kuukausia. Tämän vuoksi skorpionilisko kerää paljon rasvaa häntäänsä ja pysyttelee kolossaan talvehtien kun lämpötila alkaa laskea. Keväällä se on laiha, mutta toipuu pian ja alkaa kerätä uutta rasvavarastoa. Skorpionilisko syö etenkin linnutjen ja matelijoiden munia, joita on kesällä paljon tarjolla. Pienet munat skorpionilisko nielee kokonaisina, isot se rikkoo ja latkii niiden sisällön. Skorpionilisko syö myös muita matelijoita ja pieniä nisäkkäitä, etenkin niiden poikasia. Ruokavalioon kuuluu myös hyönteisiä, sammakoita ja raatoja. Saaliinsa skorpionilisko tappaa myrkyllä. Kesäaikaan koiraat taistelevat naaraista ja purevat paljon toisiaan. Laji on immuuni omalle myrkylleen. Skorpioniliskot ovat lisääntymisikäisiä 2–3-vuotiaina ja voivat elää yli 20 vuotta.


title: Skorpionilisko

text:
Skorpioniliskon neljä alalajia luokiteltiin vuonna 2013 omiksi lajeikseen.:
Alalajit olivat:


title: NHL-kausi 1927–1928

text: Kausi 1927–1928 oli National Hockey Leaguen historian 11. kausi. Sen aikana kymmenen joukkuetta pelasi kukin 44 ottelua. New York Rangers voitti Stanley Cupin kukistettuaan Montreal Maroonsin, ja näin siitä tuli NHL:n perustamisen jälkeen ensimmäinen Stanley Cupin voittanut yhdysvaltalainen joukkue. Edellinen yhdysvaltalainen Stanley Cupin voittanut joukkue oli PCHA-liigan Seattle Metropolitans vuonna 1917.


title: NHL-kausi 1927–1928

text: Kaudelle 1927-1928 otettiin uudelleen käyttöön O’Brien Trophy, joka oli aiemmin annettu NHL:n mestarille. Alun perin palkinto oli poistettu käytöstä Prince of Wales Trophyn tultua sen tilalle. Uuden käytännön mukaan O’Brien Trophy annettaisiin Kanadan divisioonan voittajalle, kun taas Prince of Wales Trophy menisi Yhdysvaltojen divisioonan kärkijoukkueelle.


title: NHL-kausi 1927–1928

text: Yhdysvaltalaiset joukkueet sekä niiden myötä kohonneet palkat vaikuttivat Ottawa Senatorsiin, joka toimi liigan ylivoimaisesti pienimmällä talousalueella, minkä seurauksena seura joutui taloudellisiin vaikeuksiin. Niinpä Ottawa myi oikean tähtilaitahyökkääjänsä Hooley Smithin Montreal Maroonsille 22 500 dollarilla ja sai samalla oikean laiturin Punch Broadbentin takaisin. Puolustaja Ed Gorman myytiin puolestaan Torontoon. Osa Ottawan ongelmista johtui siitä, että joukkueen faneilla oli tapana käydä katsomassa vain niitä pelejä, joissa vastustajana oli kanadalainen joukkue.


title: NHL-kausi 1927–1928

text: NHL:n suurin yleisömagneetti Howie Morenz hallitsi pistepörssiä ja oli Hart Trophyn selkeä voittaja. Hän teki 33 maalia ja keräsi eniten syöttöpisteitä. Ottawan talousvaikeuksista huolimatta joukkueen maalivahti Alex Connell teki kaikkien aikojen ennätyksen torjumalla kuusi peräkkäistä nollapeliä ja olemalla päästämättä maaliakaan 461 minuuttiin ja 29 sekuntiin.


title: NHL-kausi 1927–1928

text: Puolustaja Eddie Shoren sekä Connellin tavoin 15 nollapeliä kauden aikana torjuneen maalivahti Hal Winklerin hienojen pelien ansiosta Boston Bruins sijoittui ensimmäistä kertaa Yhdysvaltojen divisioonan ykköseksi ja saavutti divisioonan voittajalle jaettavan Prince of Wales Trophyn. Kauden keskivaiheilla muilta Kanadan divisioonan joukkueilta karkaamassa ollut Montreal Canadiens puolestaan romahti Pit Lepinen loukkaantumisen jälkeen, mutta se kuitenkin onnistui säilyttämään ensimmäisen sijansa kauden päätteeksi ja saavutti divisioonan voittajalle jaettavan O'Brien Trophyn.


title: NHL-kausi 1927–1928

text:
"Lyhenteiden selitys: O = Ottelut, M = Maalit, S = Syötöt, P = Pisteet"
Pudotuspeleissä pelattiin kaksi osaottelua, joiden yhteismaalit ratkaisivat otteluparin voittajan. Kanadan divisioonassa Montreal Maroons voitti Ottawa Senatorsin, ja välieräsarjassa Montreal Canadiensia vastaan Russell Oatman vei Maroonsin finaaleihin jatkoaikamaalillaan.


title: NHL-kausi 1927–1928

text:
Yhdysvaltojen divisioonassa New York Rangers tyrmäsi Pittsburgh Piratesin kovassa ottelusarjassa ja löi sen jälkeen Bostonin. Näin varmistui joukkueen paikka loppuotteluihin Montreal Maroonsia vastaan. Sirkus
esti Rangersin pelien järjestämisen Madison Square Gardenissa, joten kaikki ottelut pelattiin Montreal Forumissa, vaikka Boston olikin ilmaissut halukkuutensa isännöidä Rangersia. Maroons voitti ensimmäisen pelin Nels Stewartin ja maalivahti Clint Benedictin avustuksella 2–0. Toisessa pelissä alkoi varsinainen näytelmä, kun Nels Stewart ampui Rangers-maalivahti Lorne Chabot’n silmään osuneen kovan laukauksen. Chabot ei kyennyt jatkamaan, mutta Rangers tarvitsi maalivahdin. Maroonsin valmentaja Eddie Gerard ei kuitenkaan sallinut Rangersin käyttävän paikalla ollutta Alex Connellia tai alasarjan maalivahti Hugh McCormickia. Niinpä vihastunut Rangers-valmentaja Lester Patrick päätti itse sonnustautua maalivahdin varusteisiin. Tämän jälkeen Rangers vartalotaklasi rajusti jokaista Patrickin lähelle päässyttä Maroons-pelaajaa. Bill Cook teki ensimmäisen maalin ja antoi siten Rangersille 1–0-johdon, mutta Nels Stewart tasoitti pelin. Jatkoajalla Rangersin Frank Boucher teki voittomaalin, ja joukkueen pelaajat kantoivat Patrickin pois jäältä.


title: NHL-kausi 1927–1928

text: New York Americansin maalivahti Joe ”Red Light” Miller sai luvan korvata Chabot’n maalissa, ja hän pelasikin mainiosti 0–2-tappioon päättyneessä kolmannessa ottelussa. Frank Boucherin loistopelin siivittämänä Rangers voitti kuitenkin kaksi seuraavaa peliä ja vei nimiinsä Stanley Cupin. Myös viimeisessä pelissä oli draaman ainekset, kun Miller sai laukauksen seurauksena pahan haavan mutta pystyi jatkamaan. Yleisö tuli kuitenkin ajoittain erittäin villiksi, ja tuomari Mike Rodden joutui ankaran parjauksen kohteeksi hylättyään Maroonsin tekemän maalin. Jopa NHL-komissaari Frank Calder joutui joidenkin fanien solvaamaksi sen takia, ettei puuttunut asiaan. Lopulta Rangersistä tuli historian toinen yhdysvaltalainen ja NHL:n ensimmäinen USA:ssa kotipaikkaansa pitänyt Stanley Cup -voittajajoukkue.


title: Matti Viinamaa

text: Matti Viinamaa eli ”Viina-Matti” (8. helmikuuta 1859 Haapavesi – 15. helmikuuta 1936 Haapavesi) oli Haapavedeltä kotoisin ollut suomalainen kansanrunoilija ja originelli.


title: Matti Viinamaa

text: Haapaveden Rytkynperän Peltolassa syntyneen Matti Viinamaan vanhemmat olivat Pyhäjoelta kotoisin ollut Antti Eerkinpoika Ylioja ja Nivalasta kotoisin ollut Eeva-Stiina Antintytär Peräaho. Suurimman osan elämästään Viinamaa asui Vatjusjärvellä Viinala-nimisellä pientilalla. Viimeksi hän omisti Humalojan kylässä sijainneen Kanervan torpan.


title: Matti Viinamaa

text: Viina-Matti oli tunnettu pilkkarunoistaan, joita hän teki myös tilauksesta maksua vastaan. Matilla oli musta pitkä parta ja tukka, joka valui harteille asti. Hän kiersi esiintymässä markkinoilla, käräjäpaikoilla ja muissa yleisötilaisuuksissa käyttäen esiintymisasunaan pitkää maahan asti ulottuvaa leninkiä ja päähineenä hänellä oli pannumyssy. Mattia myös pelättiin, koska hän saattoi tehdä pistävän pilkkarunon sellaisesta henkilöstä, joka oli jollakin tavoin loukannut häntä.


title: Matti Viinamaa

text:
Pilkkarunojen ohella Viinamaa kirjoitti runoja myös ajankohtaisista tapahtumista (Nivalan konikapina, Lapuan liike) sekä muun muassa uskontoon ja politiikkaan liittyneistä aiheista. Viinamaa voitti Suomen Kuvalehden järjestämän kansanrunoilijoiden kilpailun runollaan "Laulun into". Hän oli myös keksijä ja hän rakenteli erilaisia kulkuvälineitä ja soittimia.
Viina-Matin runoja on julkaistu Hilkka Merikallion toimittamassa kirjassa "Viina-Matin veisuja" vuonna 1968. Kaikkiaan Viina-Matti kirjoitti elämänsä aikana noin 150 runoa, mutta merkittävä osa niistä hävisi vuonna 1927, kun tulipalo tuhosi Matin kotimökin Viinalassa. Matti Viinamaa kuoli 77-vuotiaana Haapaveden kunnalliskodissa.


title: Type-Moon

text: Type-Moon () on japanilainen visual novel -peleihin keskittyvä pelitalo.


title: Type-Moon

text: Yhtiön peleistä on tehty myös anime-sarjoja.


title: Luettelo televisiosarjassa Simpsonit vierailleista tähdistä

text: "Simpsoneissa" on vuosien varrella esiintynyt useita kuuluisia julkisuuden henkilöitä joko itsenään tai jonain muuna hahmona sarjassa.


text: "Huom. Tämä lista on epätäydellinen. Voit auttaa Wikipediaa laajentamalla sitä."


title: Erik Mättö

text: Erik Petter Mättö (k. 19. heinäkuuta 1930 Heinjoki) oli suomalainen rajasuutari, jonka äärioikeistolaisen Lapuan liikkeen iskujoukko murhasi kesällä 1930. Hänet tunnettiin kotiseudullaan omintakeisena persoonana, joka ilmeisesti oli onnistunut ärsyttämään joitakin järjestön kannattajia jyrkillä puheillaan. Varsinainen työväenliikkeen aktiivi tai poliittinen vaikuttaja Mättö ei kuitenkaan ollut. Hänen lisäkseen Lapuan liikkeen murhaamina kuolivat Onni Happonen ja Yrjö Holm.


title: Erik Mättö

text: Ajatus Mätön muilutuksesta syntyi Karjalan kannakselta saapuneiden ilmiantojen perusteella heinäkuun alussa 1930. Lapuan liikkeen johtaja Vihtori Kosola oli tuolloin alkoholisminsa vuoksi hoidettavana sairaalassa Helsingissä, eikä ollut tietoinen asiasta. Lopullisen määräyksen antoivat 17. heinäkuuta kaksi järjestön Lapuan päämajan päivystäjää, jotka myöhemmin kertoivat toimineensa oma-aloitteisesti ilman ylempää tullutta käskyä. Etelä-Pohjanmaalta lähti liikkeelle viiden hengen iskuryhmä, johon kuuluivat Vihtori Kosolan poika Pentti Kosola, ylikonstaapeli Matti Nikula, lakitieteen ylioppilas Mauri Nikula, talollinen Matti Tuokko sekä autoilija Kustaa Vannas. Seuraavana päivänä joukkio saapui Viipuriin, jossa he alkoivat ryypiskelemään Hotelli Belvederessä paikallisten suojeluskuntalaisten kanssa. Ryhmään liittyi myös oppaana toiminut Johannes Ristseppä.


title: Erik Mättö

text: Mättö siepattiin kotoaan Heinjoelta 19. heinäkuuta, jonka jälkeen hänet vietiin ns. Pusurin kankaalle. Tarkoituksena oli pahoinpidellä ja pelotella Mättöä, mutta kesken kävelymatkan vahvasti päihtyneenä ollut Pentti Kosola ampui hänet metsäpolulla. Säikähtäneet muiluttajat hautasivat ruumiin, joka löydettiin vasta seuraavana kesänä, kun oppaana toiminut Ristseppä tunnusti teon ja näytti viranomaisille kätköpaikan. Kuulusteluissa Kosola väitti ampuneensa tupakkaa taskustaan kaivaneen Mätön, koska luuli tämän tavoitelleen asetta. Murhaa seuranneena yönä Vannaksen autolla liikkeellä ollut iskuryhmä jatkoi matkaansa Mikkeliin, jossa humalainen seurue herätti huomiota etsimällä kommunisteja keskellä yötä eri puolilta kaupunkia.


title: Erik Mättö

text: Mättö oli omalaatuisen luonteensa lisäksi myös sairaalloinen mies, joka kärsi muun muassa jonkinlaisesta sydäntaudista. Tämän vuoksi muiluttajiin kuulunut ylikonstaapeli Nikula ei hänet tavattuaan enää uskonut paikallisten Mätöstä esittämiä väitteitä.


title: Erik Mättö

text: Rikosjuttu tuli vireille syksyllä 1931 Muolaan, Äyräpään ja Kyyrölän kihlakunnanoikeuden syyskäräjillä. Syyttäjänä toiminut nimismies Paavo J. Virkkunen oli kuitenkin Lapuan liikkeen kannattajia ja lievensi Kosolan murhasyytteen tahattomaksi tapoksi. Oikeuskansleri Albert Makkonen asetti uudeksi syyttäjäksi Viipurin läänin poliisitarkastajan, mutta myös asiaa käsitellyt Viipurin käräjäoikeuden tuomari Erkki Saraste osoittautui lapualaismieliseksi. Hän hylkäsi muilutuksen määränneiden Lapuan liikkeen kanslistien syytteet ja julisti Makkosen määräyksestä huolimatta tapauksen käsiteltäväksi suljetuin ovin. Lisäksi Saraste päästi oikeudenkäynnin aikana Kosolan kahdesti vapaaksi, mikä oli vastoin lakia. Lopulta Kosola tuomittiin ”erittäin lieventävien asianhaarojen vallitessa tehdystä taposta” viiden vuoden kuritushuonerangaistukseen sekä vapaudenriistosta kolmen kuukauden vankeuteen. Korkein oikeus kuitenkin katsoi Kosolan rikoksen perusmuotoiseksi tapoksi ja korotti rangaistuksen kahdeksan vuoden kuritushuonerangaistukseksi (KKO 1932 II 288).


title: Erik Mättö

text: Vapautumisensa jälkeen Kosola kertoi olleensa murhapäivänä niin humalassa, ettei muista tapahtumista mitään, mutta sanoi myös uskovansa ettei todellisuudessa ollut ampunut Mättöä. Joidenkin väitteiden mukaan Kosola olisi tunnustanut murhan saadakseen huomion pois muista iskuryhmän jäsenistä.


title: Ernest Solvay

text: Ernest Solvay (16. huhtikuuta 1838 – 26. toukokuuta 1922) oli belgialainen kemisti. Hänet tunnetaan etenkin Solvayn menetelmästä, jossa tuotetaan kalsinoitua soodaa, ja Solvay-konferenssin perustajana. Kemian lisäksi hän oli hyvin kiinnostunut fysiikasta. Solvay oli hyväntekeväisyyden harrastaja ja teollisuusmagnaatti.


title: Ernest Solvay

text: Rebecq’n kunnassa syntynyt Solvay oli kaivosmestarin poika. Hän osoitti hyvin nuorena mielenkiintoa kemiaa ja fysiikkaa kohtaan, mutta ei päässyt sairauden takia yliopistoon. Solvay työskenteli setänsä tehtaassa 21-vuotiaasta lähtien.


title: Ernest Solvay

text: Solvay kehitti veljensä Alfredin kanssa uuden tavan tuottaa soodaa teollisesti. He perustivat jouluaattona vuonna 1863 yhtiön nimeltä Solvay & Cie. Yhtiö laajeni ulkomaille, muun muassa Ranskaan, Saksaan, Isoon-Britanniaan ja Yhdysvaltoihin. Noin 70 Solvayn perustamaa tehdasta on edelleen maailmanlaajuisesti toiminnassa.


title: Ernest Solvay

text: Solvayn tehtaissa vallitsi edistyksellinen sosiaalipolitiikka. Niissä oli käytössä laaja sosiaaliturvajärjestelmä, vaikkei laki sitä edellyttänyt. Vuonna 1897 tehtaissa tuli käyttöön kahdeksantuntinen työpäivä. Solvay alkoi maksaa myös eläkettä vuodesta 1913 lähtien.


title: Ernest Solvay

text: Solvay oli merkittävä vaikuttaja belgialaisessa yhteiskunnassa. Hän perusti 1900-luvun alussa monia järjestöjä.


title: Ernest Solvay

text: Ernest Solvay järjesti vuonna 1911 Brysselissä tapaamisen aikakauden merkittävimpien kemistien ja fyysikoiden kesken. Tapaamiseen tulivat muun muassa Marie Curie, Albert Einstein, Max Planck, Ernest Rutherford, Henri Poincaré ja Maurice de Broglie. Tämä oli alkusysäys niin sanotulle Solvay-konferenssille, joka on sittemmin kokoontunut yli 20 kertaa.


title: Onni Happonen

text: Onni Happonen (21. toukokuuta 1898 Heinävesi – 1. syyskuuta 1930 Heinävesi) oli sosialidemokraattinen kunnallispoliitikko, jonka äärioikeistolainen Lapuan liike murhasi vuonna 1930. Hänet siepattiin keskellä päivää Heinäveden kunnanvaltuuston kokouksesta ja ammuttiin hieman myöhemmin autossa matkalla kohti Joensuuta. Kolme vuotta myöhemmin murhasta tuomittiin kaksi paikallista työmiestä, jotka kuitenkin olivat ottaneet syyn niskoileen heille maksettua palkkiota vastaan. Happosen oikeita surmaajia ei ole selvitetty, eivätkä he siten ole saaneet rangaistusta teostaan.


title: Onni Happonen

text: Happonen tunnettiin kotipaikkakunnallaan oikeamielisenä laillisuuden puolustajana ja vähäosaisten puolestapuhujana, joka toimintansa vuoksi sai paljon vihamiehiä paikallisten mahtimiesten keskuudesta. Häntä on kuolemansa johdosta kutsuttu myös sosialidemokraattisen työväenliikkeen marttyyriksi. Happosen väkivaltainen kuolema ja tekijöiden jääminen vaille rangaistusta tulehdutti Heinävedellä ihmisten mieliä vuosikymmenten ajan.


title: Onni Happonen

text: Onni Happonen on työmies Yrjö Holmin ja suutari Erik Mätön ohella yksi Lapuan liikkeen surmaamasta kolmesta vasemmistolaisesta. Tapausta pidetään yhtenä liikkeen keskeisimmistä tapahtumista yhdessä presidentti K. J. Ståhlbergin kyydityksen, Mäntsälän kapinan ja talonpoikaismarssin ohella.


title: Onni Happonen

text: Pölläkän Lylymäessä asunut Happonen oli Heinäveden kunnallislautakunnan puheenjohtaja, joka tuolloin tarkoitti myös kunnanjohtajan luottamustehtäviä. Lisäksi hän toimi Pölläkän työväenyhdistyksen puheenjohtajana. Rakennusurakoitsijana työskennellyt Happonen oli opiskellut Työväen Akatemiassa, ja hän oli nousemassa myös valtakunnanpolitiikkaan. Happonen avioitui puolisonsa Saimin kanssa vuonna 1926. Perheeseen ehti syntyä kaksi lasta, Erkki ja Aili. Myös Happosen isoveli Albin oli vuosikymmenten ajan mukana Heinäveden kunnallispolitiikassa.


title: Onni Happonen

text: Happonen tunnettiin kotipaikkakunnallaan tarmokkaana miehenä, joka pyrki ajamaan erityisesti vähäosaisten asiaa. Toimintansa ansiosta hän sai paljon vihamiehiä paikallisista mahtimiehistä. Happonen oli muun muassa taksoituslautakunnan puheenjohtajan tehtävässään puuttunut perintöosuuksiaan pimittäneiden isäntien toimiin ja vaatinut heitä maksamaan lakisääteiset verot. Lisäksi närkästystä herätti, kun hän oli erään perhetragedian yhteydessä estänyt isättömiksi jääneiden lasten myymisen huutolaisiksi. Happosen mukaan oli kunnan tehtävä huolehtia köyhistä. Hän oli myös riitaantunut nimismiehen kanssa eräästä tietyöurakasta, mikä oikeudessa ratkaistiin Happosen hyväksi.


title: Onni Happonen

text: Vuonna 1930 Heinävesi oli vasemmistoenemmistöinen pitäjä, jonka kunnallisvaltuustossa oli 14 sosialidemokraattia ja yhdeksän porvaripuolueiden edustajaa. Lapuan liikkeen nousun jälkeen vuonna 1929 paikkakuntaa alkoi kuitenkin terrorisoida alkuvaiheessaan oleva järjestö Suomen Lukko. Elokuussa 1930 paikalliset äärioikeistolaiset kokoontuivat Heinäveden suojeluskuntatalolla, jossa he vaativat kaikkia sosialidemokraatteja eroamaan. Erityisen vihattu oli juuri Happonen, joka kunnan asioita hoitaessaan joutui usein vastakkain Heinäveden suurtilallisten kanssa.


title: Onni Happonen

text: Happonen oli siepattu ensimmäisen kerran jo 3. heinäkuuta 1930 yhdessä Heinäveden kunnallislautakunnan sihteerin Emil Luostarisen (1886–1956) kanssa. Jostakin syystä muilutus kuitenkin keskeytyi jo Liperin Pöytälahdelle, mistä pahoinpidellyt miehet palasivat kävellen takaisin kotiinsa. Tapahtuman jälkeen Happonen meni nimismies Onni Hartion puheille ja vaati tätä lopettamaan lapualaisten väkivaltaiset toimet. Hän ei kuitenkaan tehnyt varsinaista rikosilmoitusta. Happonen otti yhteyttä myös Mikkelin läänin maaherraan Albin Pulkkiseen, joka lupasi hänelle suojelua. Lisäksi maaherra kehotti Happosta pysymään kunnallishallinnon tehtävissään lapualaisten erovaatimuksista ja uhkailuista huolimatta. Ennen kohtalokkaaksi osoittautunutta kunnanvaltuuston kokousta Pulkkinen antoi nimismies Hartiolle käskyn suojella Happosta.


title: Onni Happonen

text: Happosen kuolemaan johtaneet tapahtumat saivat alkunsa maanantaina 1. syyskuuta 1930 pidetyssä Heinäveden kunnallisvaltuuston kokouksessa. Saamiensa uhkauksien vuoksi Happonen oli varustautunut Mauser-pistoolilla ja lisäksi hänen turvakseen oli lupautunut viisi aseetonta Pölläkän työväenyhdistyksen miestä. Kymmeneltä aamupäivällä alkanutta valtuuston kokousta oli saapunut seuraamaan runsaasti yleisöä myös naapuripitäjistä. Lapuan liikkeen kannattajilla oli samaan aikaan oma tilaisuutensa suojeluskuntatalolla, josta he pian siirtyivät kunnantalolle. Kokouksen jatkuessa lapualaiset tunkeutuivat saliin vaatien kovaäänisesti sosialidemokraattien eroa kunnanvaltuustosta. Nämä kieltäytyivät kuitenkin nopean ryhmäkokouksen jälkeen eroamasta, minkä seurauksena tilanne kärjistyi entisestään. Lopulta kokouksen puheenjohtajana toiminut Happonen joutui pakenemaan takahuoneeseen. Hän yritti soittaa apua luotettavaksi tietämältään poliisikonstaapelilta, mutta puhelinlinjat oli katkaistu. Happonen päätti tämän jälkeen paeta ikkunasta takapihalle, jossa lapualaiset kuitenkin odottivat. Ensimmäisenä hänet pysäytti kunnanvaltuutettu Erkki Koponen, minkä jälkeen Happonen ampui varoituslaukauksen. Hänen pistoolinsa seuraava patruuna oli kuitenkin viallinen, ja lapualaiset pahoinpitelivät hänet.


title: Onni Happonen

text: Paikalle kiirehti nimismies Hartio, joka ryhtyi pidättämään Happosta hänen ampumansa laukauksen vuoksi. Happonen lähti suosiolla Hartion mukaan, koska kuvitteli näin pääsevänsä turvaan. Nimismies kuitenkin saattoi hänet etupihalla odottaneiden lapualaisten käsiin. Happonen tungettiin puolisonsa Saimin estelyistä huolimatta väkivalloin autoon, joka kaasutti kovaa vauhtia Joensuuhun johtavaa tietä kohti. Nimismies Hartio lähti takaa-ajoon vasta, kun oli ensin toimittanut Happosen turvana olleet miehet putkaan. Hän ehti sieppaajien jäljille Papinniemen tienhaarassa, mutta kääntyi tahallaan väärään suuntaan.


title: Onni Happonen

text: Matkan aikana Happosta pahoinpideltiin raa’asti, kunnes sieppaajien auto pysähtyi Varkaudesta Joensuuhun johtavalla maantiellä (nyk. valtatie 23) hieman Karvion kanavan jälkeen. Paikalla sijaitsi Lapuan liikkeen kyydittäjien etappinaan käyttämä kievari, jota piti suojeluskuntalainen Paavo Koponen. Joidenkin väitteiden mukaan sieppaajat olisivat Karviossa luovuttaneet pahoinpidellyn Happosen toiselle autokunnalle, joka lopulta ampui hänet. Etappia hoitaneen Koposen mukaan kuopiolainen majuri Huugo Kahva oli vaatinut Happosen kuljettamista vielä pidemmälle. Joensuun lapualaiset kuitenkin väittivät myöhemmin poliisitarkastaja Hanno J. Kunnaksen kuulusteluissa, etteivät ottaneet Happosta vastaan.


title: Onni Happonen

text:
Happosen kyydityksen aikana olivat lähes kaikki Kuopion seudun ja Etelä-Savon lapualaiset liikkeellä.
Sieppauksen puuhamiehinä toimivat heinäveteläinen talollinen Leo Pelkonen ja Lapuan liikkeen Etelä-Savon paikallispäällikkö Aulis Hänninen, mutta varsinaiset kyyditsijät olivat saapuneet Kuopiosta. Heistä saivat myöhemmin syytteen Edvard Kuvaja, August Väänänen, Uuno Pitkänen, Ahti Auvo, Juho Hämäläinen, Bror Arthur Blomqvist sekä Tauno Kauhanen. Yhdessä autossa matkustivat lisäksi kuopiolainen liikemies Väinö Niinivaara ja majuri Huugo Kahva, kuljettajanaan Matti Luostarinen. Tutkimuksissa tuli myös esiin auto, jossa olivat heinäveteläiset Olavi Linkosalo, Pekka Tuovinen, Erkki Koponen ja Eino Rönkkö.


title: Onni Happonen

text: Lapuan liikkeen oma lehdistö syytti tapauksen jälkeen kommunisteja rettelöitsijöiksi, joiden väitettiin myös ammuskelleen Heinäveden kunnantalolla. Myös muut porvarilliset lehdet pitivät Happosta aluksi kommunistina, ja esimerkiksi maalaisliiton äänenkannattajan "Maakansan" toimittaja Lassi Hiekkala kirjoitti pakinan, jossa hänestä tehtiin konna ja Happosen sieppaajista sankareita. Kolumnin kuvituksena oli Oskari Räisäsen pilapiirros. Vasta kun "Suomen Sosialidemokraatti" oli kertonut Happosen todellisen puoluekannan, oikaistiin asia lehden pääkirjoituksessa.


title: Onni Happonen

text: Happosen katoamisen jälkeen Heinäveden kirkonkylässä kuultiin paikallisten lapualaisten puhuvan ruumiin hävittämisestä. Myöhemmin kaksi marjastamassa ollutta naista huomasi, kuinka jotakin ruumista oltiin piilottamassa metsässä, mutta he eivät uskaltaneet kertoa näkemästään. Lisäksi Happosen kuolemasta oli kuullut Karvion kievarissa työskennellyt nainen, ja myös Kuopiossa oli lapualaisten kuultu kerskailleen ”Happosen hoitamisesta”. Happosen avainnippu ja salkku puolestaan olivat päätyneet nimismies Hartion käsiin jo muutaman päivän kuluttua hänen katoamisestaan. Onni Happosen leski Saimi Happonen kertoi myöhemmin jokaisen paikkakuntalaisen tienneen, että hänen miehensä oli surmattu eikä esimerkiksi muilutettu Neuvostoliiton puolelle, kuten joillekin kommunisteille oli tehty.


title: Onni Happonen

text: Happosen kohtalo jäi tuntemattomaksi, kunnes hänen ruumiinsa löydettiin heinäkuussa 1932 metsään haudattuna Varkauden ja Joensuun välisen maantien varrelta Papinniemen tienhaarasta noin 45 kilometrin päästä Heinäveden kirkonkylästä. Viranomaiset johdatti paikalle toinen myöhemmin tuomion saaneista miehistä. Ruumis oli löydettäessä pahoin mädäntynyt ja muurahaisten syömä, sillä se oli kätketty muurahaispesään. Ruumiinavauspöytäkirjasta ilmeni, että Happosta oli ennen kuolemaa pahoinpidelty raa’asti. Kuolinsyyksi vahvistui teloitustyyliin niskaan ammuttu laukaus. Ruumiin löytöpaikalle ilmestyi vuosikausien ajan puisia ristejä, joita Happosen vihamiehet puolestaan kävivät jatkuvasti repimässä pois.


title: Onni Happonen

text: Onni Happonen haudattiin Heinävedelle Petäjäharjun hautausmaalle vuonna 1932. Hautajaisiin osallistui yli 3 000 saattajaa. Tilaisuudessa sattui myös välikohtaus, kun paikalle ilmestyi puhumaan lapualaisten juottama humalainen. Hänet kuitenkin kannettiin pois hautausmaalta. Seuraavana aamuna Happosen haudalle tuodut seppeleet löydettiin hajotettuna, osa oli nostettu aidan seipäille roikkumaan, ja osa laitettu jopa lähistöllä laiduntaneiden lampaiden kaulaan. Hautakivestä tehtiin tarkoituksella niin iso, ettei sen kaataminen onnistunut.


title: Onni Happonen

text: Happosen tapausta tutkittiin maaherra Albin Pulkkisen valvonnassa, mutta tuloksia ei saatu, ennen kuin Lapuan liikkeen vaikutusvalta alkoi heiketä kevään 1932 Mäntsälän kapinan jälkeen. Lopulta kesällä 1932 syyllisiksi ilmoittautuivat Heinävedeltä kotoisin olleet työmies Otto Pakarinen ja vahtimestari Anselmi Puustinen, joiden avustuksella myös Happosen ruumis löydettiin. Heidän lisäkseen asetettiin syytteeseen Pakarisen ja Puustisen autonkuljettajksi väitetty talollisen poika Evert Sallinen sekä joukko sieppauspäivänä liikkeellä olleita Kuopion ja Heinäveden lapualaisia. Paikallisen suojeluskunnan esikuntaan kuulunutta nimismies Hartiota sen sijaan ei syytetty edes virkavirheestä eikä todisteista huolimatta myöskään muita Happosen vainoamiseen osallistuneita heinäveteläisiä.


title: Onni Happonen

text: Murhaoikeudenkäynti alkoi marraskuussa 1933, jolloin käräjäoikeus istui Heinäveden suojeluskuntatalolla. Syyttäjänä toimi Heinäveden uusi nimismies Valentin Soine, joka ei edeltäjänsä tavoin ollut Lapuan liikkeen kannattajia tai suojeluskuntalaisia. Syytettyjen puolustusasianajajana oli kuopiolainen varatuomari Uolevi Kotilainen. Oikeudenkäynnistä muodostui farssi, kun syytetyt naureskelivat istunnon puheenjohtajalle ja heidän perheenjäsenensä pilkkasivat avoimesti Happosen omaisia. Osa todistajista pelkäsi kokevansa Happosen kohtalon ja kieltäytyi kertomasta tietojaan. Lapualaiset olivat uhkailleet todistajia muun muassa lupaamalla ”lisätä kadonneiden määrää”.


title: Onni Happonen

text:
Otto Pakarisen kertoman mukaan hän oli Puustisen kanssa odottanut Karvion etappipisteessä toista autoa, kun Happonen hyökkäsi heidän kimppuunsa. Tämän jälkeen Pakarinen väitti ampuneensa Happosta useita kertoja. Silminnäkijöiden mukaan laukauksia oli kuitenkin kuulunut ohiajavasta autosta jo pian Heinävedeltä lähdön jälkeen Rummukkalan kylässä. Happoselta vietiin sieppauksen yhteydessä myös suuri summa rahaa, kello ja vihkisormus. Olavi Linkosalo maksoi murhaa seuranneena yönä Kuopiossa velkojaan, ja rahat saattoivat olla peräisin Happoselta. Linkosalon johtama seurue myös kerskui Kuopiossa ”hoidelleensa Happosen”. Näitä tietoja ei kuitenkaan huomioitu oikeudessa, koska ne oli hankkinut SDP:n palkkaama yksityisetsivä K. B. Hilli. Hän oli entinen Turun ja Porin läänin lääninrikosetsivä, joka kesällä 1930 ratkaisi Forssassa tapahtuneen Yrjö Holmin murhan, mutta määrättiin sen jälkeen virkakieltoon Lapuan liikkeen esittämien tekaistujen syytösten vuoksi.
Käräjäoikeus tuomitsi Pakarisen taposta ja vapaudenriistosta yhdeksäksi vuodeksi kuritushuoneeseen, kun taas Puustinen sai vapaudenriistosta ja avunannosta tappoon kuuden vuoden vankeustuomion. Heidän autonkuljettajakseen katsotulle Salliselle puolestaan annettiin neljä kuukautta vankeutta avunannosta vapaudenriistoon. Lisäksi seitsemän murhapäivänä autoillutta kuopiolaista Lapuan liikkeen jäsentä sai 3–6 kuukauden pituisia tuomioita vapaudenriistosta ja moottoriajoneuvon merkkien peittämisestä. Muut syytteessä olleet heinäveteläiset sen sijaan vapautettiin.


title: Onni Happonen

text: Pitkät tuomiot kuulleessaan Pakarinen ja Puustinen kuitenkin peruivat tunnustuksensa ja sanoivat ottaneensa syyt niskoilleen rahaa vastaan. He väittivät ampujina olleen kolme tuntematonta miestä ja osallistuneensa itse ainoastaan ruumiin kätkemiseen. Pakarinen kertoi saaneensa tunnustuksestaan 30 000 markkaa. Rahan lisäksi Pakarinen ja Puustinen olivat suostuneet syntipukeiksi kohottaakseen yhteiskunnallista asemaansa. Puustinen oli vuoden 1918 sisällissodan jälkimainingeissa saanut valtiopetoksesta viiden vuoden vankeusrangaistuksen ja halusi nyt muuttuneen poliittisen tilanteen myötä saada arvostusta oikeistolaisten keskuudessa.


title: Onni Happonen

text: Käräjäoikeuden jälkeen asiaa käsitellyt Viipurin hovioikeus kumosi Puustisen kuuden vuoden tuomion ja alensi sen vain viiden kuukauden vankeudeksi vapaudenriistosta. Lopulta korkeimman oikeuden päätöksen jälkeen säilyi voimassa ainoastaan Pakarisen rangaistus. Korkein oikeus myös uskoi hänen esittämänsä tarinan sellaisenaan, vaikka ruumiinavauspöytäkirjan mukaan Happosta oli automatkan aikana pahoinpidelty ja kuoleman oli aiheuttanut yksi korvan taakse ammuttu laukaus. Happosen perheenjäsenille määrättiin korvauksia, joita he eivät kuitenkaan milloinkaan saaneet. Syytetyt todettiin vielä sotavuosienkin jälkeen varattomiksi.


title: Onni Happonen

text: Valentin Soine yritti myöhemmin vuosikausia tutkia tapausta, mutta ei saanut Pakarista ja Puustista puhumaan. 1950-luvun lopulla Pakarinen lopulta otti yhteyttä ja ilmoitti olevansa halukas kertomaan tietojaan. Hän ei kuitenkaan ilmaantunut sovitulle tapaamispaikalle. Vuonna 1962 Pakarinen tuotiin pahoinpideltynä Iisalmen sairaalaan. Kotiuttamista edeltävänä iltana hän sai tuntemattoman vieraan ja kuoli seuraavana yönä kallonmurtumaan.


title: Onni Happonen

text: Happosen vihamiehet olivat vielä vuosikymmenienkin jälkeen sitä mieltä, että kuolema oli oikein. Vuonna 1967 Heinäveden kunnanvaltuuston silloinen puheenjohtaja sai uhkauskirjeen, koska aikoi pitää puheen Happosen haudalla.


title: Onni Happonen

text: Onni Happosen hautajaisten jälkeen SDP kunnioitti hänen muistoaan toukokuussa 1933 Tampereella järjestetyssä puoluekokouksessaan. Tuolloin kuultiin kansanedustaja Kaarlo Harvalan muistopuhe sekä orkesterin soittama surumarssi, joita yleisö kuunteli seisaallaan.


title: Onni Happonen

text: Vuonna 1997 Happosen tapaus oli mukana Esa Silanderin toimittamassa televisiosarjassa "Ei vanhene koskaan", jota esitettiin Yle TV2:lla.


title: Onni Happonen

text: Vuonna 2010 ilmestyi Happosen murhaa käsittelevä Matti Issakaisen kirja, johon hän oli 1990-luvulla koonnut oikeudenkäyntipöytäkirjojen tietoja sekä vuosikymmenten kuluessa äänitettyjä aikalaismuistoja. Kirjan tekemisen aikaan Issakainen oli saanut puhelinsoiton tuntemattomalta mieheltä, joka kertoi isänsä olleen mukana tapahtumassa ja tietävänsä, kuka oli ampunut Happosen. Mies ei kuitenkaan halunnut kertoa nimeä, vaan sanoi sen olevan suvun sisäinen salaisuus. Issakainen on kirjoittanut Happosen tapauksesta myös näytelmän vuonna 2012.


title: Onni Happonen

text: Happosen murhan 80-vuotispäivänä 1. syyskuuta 2010 järjestettiin Heinävedellä muistotilaisuus, jossa puhujana oli entinen pääministeri ja SDP:n puheenjohtaja Paavo Lipponen. Samassa yhteydessä paljastettiin kuvanveistäjä Kauko Kortelaisen tekemä muistoreliefi, joka on sijoitettu Heinäveden kunnanviraston seinään. Ehdotuksen reliefistä oli vuotta aikaisemmin tehnyt vasemmistoliiton Heinäveden valtuustoryhmä. Sen kustansivat Heinäveden työväenyhdistys ja Heinäveden kunta. Onni Happosen pojanpoika Aarno Happonen on 2000-luvulla toiminut isoisänsä tavoin Heinäveden kunnanvaltuuston puheenjohtajana sosialidemokraattien edustajana.


title: Onni Happonen

text: Vuonna 2012 julkaistiin toimittaja Asko Jaakonahon teos "Onnemme tiellä", joka käsittelee Happosen tapausta kaunokirjallisuuden keinoin. Henkilöt esiintyvät kirjassa oikeilla nimillään, ja todellisuudesta poiketen myös murhaaja löydetään. Jaakonaho nimeää ampujaksi yhden Heinäveden isännistä. Teos oli ilmestymisvuonnaan ehdolla Savonia-kirjallisuuspalkinnon saajaksi.


title: Informaatioteoria

text: Informaatioteoria () on sovelletun matematiikan haara, joka tutkii informaation mittaamista ja siirtämistä. Informaatioteoria pohjautuu Claude E. Shannonin ja Warren Weaverin tutkimukseen "A Mathematical Theory of Communication" (1949).


title: Informaatioteoria

text: Informaatioteoriaa sovelletaan etenkin tiedonpakkauksessa ja tietoliikenteessä, mutta myös muun muassa molekyylibiologiassa. Informaatioteoria antaa useita perustavia ja eri aloille yleistettäviä tuloksia viestinnän vaatimuksista ja rajoituksista.


title: Informaatioteoria

text: Informaatioteorian perusmallissa on lähetin, joka koodaa lähetettävän informaation, häiriötä aiheuttava kanava, jonka kautta informaatio lähetetään, ja vastaanotin, joka purkaa koodatun ja kanavan korruptoiman informaation. Informaatioteoria pyrkii selvittämään mahdollisimman lyhyen koodaustavan lähettää informaatiota luotettavasti kanavan läpi. Yksinkertaisuutensa vuoksi malli soveltuu monenlaisiin tapauksiin.


title: Petra Kelly

text: Petra Karin Kelly s. Lehmann (29. marraskuuta 1947 Günzburg, Baijeri - 1. lokakuuta 1992 Bonn) oli saksalainen poliitikko, ympäristö- ja ihmisoikeusaktivisti.


title: Petra Kelly

text: Petra Lehmann sai katolisen kasvatuksen. Hänen sukunimensä vaihtui, kun hänen äitinsä meni naimisiin amerikkalaisen upseerin John E. Kellyn kanssa. Perhe muutti 1960-luvun taitteessa Georgian osavaltioon Yhdysvaltoihin, mutta Petra säilytti Saksan liittotasavallan kansalaisuuden. Hänestä tuli Martin Luther Kingin ihailija, ja hän kampanjoi Robert F. Kennedyn ja Hubert Humphreyn puolesta vuoden 1968 presidentinvaaleissa.


title: Petra Kelly

text: Petra Kelly opiskeli valtiotieteitä Washington D.C.:ssä ja valmistui vuonna 1968. Palattuaan Eurooppaan hän suoritti Amsterdamin yliopiston Eurooppa-instituutissa tutkinnon vuonna 1972. Vuodesta 1972 vuoteen 1982 hän työskenteli Euroopan komissiossa Brysselissä aluksi sosiaalidemokraattien mandaatilla.


title: Petra Kelly

text: Vuonna 1979 hän oli perustamassa Saksan Vihreää puoluetta, jonka kiertävää puheenjohtajuutta hän myös hoiti. Vuodesta 1983 vuoteen 1990 hän oli Vihreiden edustajana Saksan liittopäivillä ja paneutui erityisesti rauhankysymykseen, vähemmistöjen oikeuksiin ja ihmisoikeuskysymyksiin. Tiibetin asioihin hän perehtyi erityisesti. Vuonna 1982 hänelle myönnettiin Right Livelihood -palkinto.


title: Petra Kelly

text: Vuonna 1992 Petra Kelly ja hänen kumppaninsa kenraali Gert Bastian löydettiin ammuttuina asunnostaan Bonnissa. Tapahtumaa ei ilmeisesti täysin kyetty selvittämään, mutta poliisin tulkinnan mukaan Bastian ampui ensin Kellyn ja myöhemmin itsensä.


title: Petra Kelly

text: Bonnissa on katu nimellä Petra-Kelly-Allee. Heinrich Böll -säätiö jakaa Petra Kelly -palkintoja tämän ajamien asioiden edistämiseksi.


title: Ted Kennedy (jääkiekkoilija)

text: Theodore Samuel ”Teeder” Kennedy (12. joulukuuta 1925 Port Colborne, Ontario, Kanada – 14. elokuuta 2009 Port Colborne, Ontario, Kanada) oli kanadalainen jääkiekkoilija. Keskushyökkääjä Kennedy pelasi koko 14 vuotta käsittäneen ammattilaisuransa NHL-liigan Toronto Maple Leafsissa.


title: Al Rollins

text: Al Rollins (s. 9. lokakuuta 1926 Vanguard, Saskatchewan – 27. heinäkuuta 1996 Calgary, Alberta) oli kanadalainen jääkiekkoilija. Hän pelasi maalivahtina NHL-seuroissa Toronto Maple Leafs, Chicago Blackhawks ja New York Rangers.


title: Brigitte Mohnhaupt

text: Brigitte Margret Ida Mohnhaupt (s. 24. kesäkuuta 1949) on saksalainen entinen Punaisen armeijakunnan terroristi, joka sai murhista elinkautistuomion. Helmikuussa 2007 Mohnhaupt päätettiin vapauttaa, sillä hänen ei katsottu enää olevan vaaraksi yhteiskunnalle.


title: Brigitte Mohnhaupt

text: Mohnhaupt syntyi Rheinbergissä. Hän asui äitinsä kanssa vanhempien avioeron jälkeen 1960. Hän opiskeli filosofiaa Münchenin yliopistossa. Mohnhaupt meni vuonna 1968 naimisiin Rolf Heisslerin kanssa.


title: Brigitte Mohnhaupt

text: Mohnhaupt liittyi vasemmistolaiseen Punaiseen armeijakuntaan vuonna 1971. Hänet pidätettiin Berliinissä 9. kesäkuuta 1972 osallistumisesta rikollisjärjestön toimintaan. Hän sai tuomion ja vapautui vankilasta 8. helmikuuta 1977.


title: Brigitte Mohnhaupt

text: Mohnhaupt sotkeutui vapautumisensa jälkeen useiden merkkihenkilöiden surmiin sekä muihin terroritekoihin. Hänet pidätettiin Jugoslaviassa 11. toukokuuta 1978, mutta hän sai poistua maasta saman vuoden marraskuussa. 15. syyskuuta 1981 Mohnhaupt osallistui salamurhayritykseen Yhdysvaltain kenraali Frederick Kroesenia vastaan.


title: Brigitte Mohnhaupt

text: Mohnhaupt pidätettiin jälleen 1982, jolloin hän sai viisi elinkautista vankeusrangaistusta. Hänelle myönnettiin armahdusmahdollisuus 24 vuoden vankeuden jälkeen.


title: Brigitte Mohnhaupt

text: Mohnhauptin armahduksesta sovittiin oikeuden päätöksellä helmikuussa 2007. Saksan hallitus vältti kommentoimasta tapausta. Mohnhaupt vapautettiin lopulta Aichachista 25. maaliskuuta 2007.


title: Lego-minihahmo

text: Lego-minihahmot tai -minifiguurit (puhekielessä ”Lego-ukot”) ovat Lego Groupin valmistamia noin neljän senttimetrin mittaisia muovisia leluhahmoja. Useimmilla hahmoilla on keltainen iho ja hymyilevät kasvot. Hahmoja myydään yleensä Lego-tuotepakkausten mukana, mutta niitä voi ostaa myös erikseen. Erilaisia Lego-minihahmoja on valmistettu lukematon määrä, ja ne ovat suosittu keräilykohde. Vuonna 2003 Lego Group ilmoitti valmistaneensa jo 3,7 miljardia minihahmoa.


title: Lego-minihahmo

text: Ensimmäiset minihahmot tuotiin markkinoille vuonna 1975. Niillä ei ollut vielä käsiä eikä liikkuvia jalkoja. Ensimmäiset nykyisenkaltaiset minihahmot tulivat myyntiin vuonna 1978. Niistä on tullut lähes yhtä tunnettuja kuin Lego-palikoista. Minihahmojen suosiota ovat kasvattaneet muun muassa legoanimaatiot.


title: Lego-minihahmo

text: Lego-minihahmot rakentuvat yhdeksästä osasta: jaloista, lantiosta, yläruumiista, päästä, käsivarsista ja niihin liittyvistä käsistä. Jokainen näistä osista voidaan irrottaa ja korvata toisenlaisella vastaavalla osalla. Minihahmon kädet voivat ottaa kiinni erilaisista Lego-osista joko erilaisten palikoiden alta, ohennetuista kohdista tai levyjen ja laattojen sivuilta. Minihahmojen pään päällä on nuppi, johon voi kiinnittää erilaisia tukkia, päähineitä sekä tavallisia Lego-palikoita.


title: Tri-Island Area

text: Tri-Island Area on kuvitteellinen saaristo "Monkey Island" -seikkailupelisarjassa.


title: Tri-Island Area

text: Saaria on kaiken kaikkiaan 13. Niissä pelin päähenkilö, Guybrush Threepwood suorittaa sekä ratkaisee erilaisia merirosvouteen liittyviä tehtäviä ja arvoituksia. "Mêlée Island" toimii pääsaarena, jossa Guybrushin naisystävä- ja vaimo Elaine Marley on kuvernöörittärenä.


title: Tri-Island Area

text: Mêlée Island on Tri-Island Arean pääsaari, jossa sijaitsee saaren kuvernöörittären, Elaine Marleyn koti. Siellä Guybrush suorittaa kolme koetta, päästäkseen merirosvoksi. Mêlée esiintyy varsinaisesti kahdessa sarjan pelissä ("The Secret of Monkey Island ja Escape from Monkey Island"), mutta se tekee "cameo-esiintymisen" myös sarjan toisessa ("") ja kolmannessa ("The Curse of Monkey Island") osassa.


title: Tri-Island Area

text: Sarjan ensimmäisessä osassa Mêlée Island on harvaan asuttu, lukuun ottamatta pientä, Mêlée Towniksi kutsuttua kaupunkia. Saarella sijaitsee liikemies Stanin käytettyjen kulkuneuvojen yritys, pieni sirkus, Kapteeni Smirkin miekkailukoulu, Voodoo Ladyn "International House of Mojo" -niminen voodoo kauppa, vankila, kirkko, kuvernöörin herraskartano, Sword Masterin piilopaikka ja kauppa. Lähellä saaren pohjoiskärkeä sijaitsee "Hook Island", jossa käsipuoli merirosvo Meathook asuu. Mêléellä on myös SCUMM-komentosarjakielen mukaan nimetty baari, SCUMM Bar. Escape from Monkey Islandissa se nimettiin uudelleen, komentosarjakielen vaihduttua Luaksi.


title: Tri-Island Area

text: MI2:ssa pystyy vierailemaan Mêléellä sijaitsevalla kujalla, Guybrushin noustua hissillä ylös LeChuckin salapaikassa Dinky Islandilla. Myös The Curse of Monkey Island sisälsi yllättävän viittauksen Mêlée Islandiin. Kun Guybrush kurkistaa Goodsoupin perhehautakammion seinässä olevaan rakoon, ilmestyy kuvaan Mêléen metsä The Secret of Monkey Islandin grafiikoilla.


title: Milt Schmidt

text: Milton Conrad Schmidt (s. 5. maaliskuuta 1918 Kitchener, Ontario, Kanada – 4. tammikuuta 2017) oli kanadalainen jääkiekkoilija, jääkiekkovalmentaja ja jääkiekkovaikuttaja. Keskushyökkääjänä pelanut Schmidt loi uransa ennen kaikkea Boston Bruinsissa NHL-liigassa.


title: Milt Schmidt

text: Hän teki 229 maalia ja antoi 346 maaliin johtanutta syöttöä (575 pistettä) 776 runkosarjaottelussa. Päättäessään uransa hän oli NHL:n maratontilastojen kolmas tehopisteissä ja toinen annettujen syöttöjen määrässä.


title: Jukka Lehtovaara

text: Jukka Lehtovaara (s. 15. maaliskuuta 1988 Turku) on suomalainen jalkapallomaalivahti. Hän edustaa Veikkausliigan FC Inter Turkua.


title: Jukka Lehtovaara

text: Lehtovaara siirtyi Turun Palloseuraan kasvattajaseurastaan Turun Pallokerhosta. Kaudella 2015 hän siirtyi paikallisvastustaja Interiin 2 vuoden sopimuksella. Veikkausliiga-debyyttinsä hän teki kaudella 2006, ja kaudesta 2007 lähtien hän on ollut joukkueen ykkösmaalivahti. Hänet valittiin vuoden liigatulokkaaksi vuonna 2007 ja vuoden liigamaalivahdiksi vuosina 2007, 2009 ja 2010..


title: Jukka Lehtovaara

text: Lehtovaara on käynyt Englannissa muun muassa West Hamin, WBA:n, Birminghamin ja Fulhamin testileireillä.


title: Jukka Lehtovaara

text: Lehtovaara on esiintynyt lukuisissa nuorten maajoukkuepeleissä. Hän kuului Suomen alle 21-vuotiaiden maajoukkueeseen vuoden 2009 EM-lopputurnauksessa. Hän pelasi turnauksessa yhden ottelun. A-maajoukkueessa Lehtovaara debytoi 21. toukokuuta 2010 harjoitusottelussa Viroa vastaan.


title: Jukka Lehtovaara

text: Lokakuussa 2016 Lehtovaara ilmoitti lopettavansa uransa kauden päätteeksi jatkuvien loukkaantumisten seurauksena.


title: Solvayn menetelmä

text: Solvayn menetelmä (tai Solvayn soodaprosessi) on nykyaikainen menetelmä, jolla tuotetaan natriumkarbonaattia eli soodaa. Solvayn menetelmän kehitti belgialainen kemisti Ernest Solvay vuonna 1865.


title: Solvayn menetelmä

text: Solvayn menetelmässä kylläiseen natriumkloridiliuokseen johdetaan ammoniakkia ja hiilidioksidia.


title: Solvayn menetelmä

text: Reaktiotuotteina saadaan natriumvetykarbonaattia ja ammoniumkloridia. Sakkaa kuumentamalla natriumvetykarbonaatti hajoaa, jolloin saadaan natriumkarbonaattia, hiilidioksidia ja vettä:


title: Solvayn menetelmä

text: Ennen Solvayn menetelmää natriumkarbonaattia tuotettiin merilevien tuhkasta uuttamalla. Menetelmä ei kuitenkaan ollut riittävän tehokas tuottaakseen saippuan valmistuksessa tarvittavan soodan. Niinpä Ranskan tiedeakatemia lupasi vuonna 1775 huomattavan palkinnon sille, joka keksisi menetelmän natriumkarbonaatin valmistamiseksi natriumkloridista.


title: Solvayn menetelmä

text: Ranskalainen kemisti Nicolas Leblanc keksi menetelmän vuonna 1790. Menetelmässä natriumkloridia käsiteltiin rikkihapolla, jolloin saatiin natriumsulfaattia. Näin saatua natriumsulfaattia kuumennettiin hiilen ja kalsiumkarbonaatin kanssa, jolloin saatiin natriumkarbonaattia.


title: Kyläsaari

text: Kyläsaari (aiemmin myös "Kokemäensaari", ) on Meri-Porissa sijaitseva historiallinen kylä, joka muodostaa Porin 34. kaupunginosan. Kyläsaari on myös taajama, mutta taajaman ja kaupunginosan rajat eivät vastaa toisiaan. Kyläsaaren taajamaan kuuluu myös mm. Pihlava.


title: Kyläsaari

text: Alue on puhtaasti omakotiasumiseen tarkoitettua aluetta, joten alueella ei ole merkittäviä tehdasrakennuksia eikä kerrostaloja. Alueella on myös puurakenteinen Kyläsaaren vanhainkoti, jossa toimii neljä osastoa. Kyläsaari kuuluu Meri-Porin seurakuntaan. Kyläsaaren keskustassa sijaitsee K-Market Kyläsaari (ent. K-market Jylli) ja urheilukenttä. Urheilukentän takana on kuntoiluun soveltuva pururata. Lähellä K-marketia on myös Kyläsaaren koulu, jossa Kyläsaaren, Preiviikin, Paarnoorin, Makholman sekä Uudenniityn alakouluikäiset opiskelevat. Sen sijaan yläkoulua tai lukiota ei ole Kyläsaaressa. Lähin yläkoulu sijaitsee Pihlavassa ja lukio Porin keskustassa.


title: Kyläsaari

text: Kyläsaaren lähimmät naapurikaupunginosat ovat Uusiniitty, Enäjärvi, Metsämaa ja Ulasoori.


title: Riku Riski

text: Riku Riski (s. 16. elokuuta 1989, Askainen) on suomalainen jalkapalloilija, joka pelaa hyökkääjänä Veikkausliigan HJK:ssa. Riskin veli Roope Riski on myös jalkapalloilija.


title: Riku Riski

text: Riski nousi TPS:n edustusjoukkueeseen kaudella 2006. Riski voitti TPS:n riveissä Suomen Cupin kaudella 2010. Tammikuussa 2011 Riski siirtyi puolalaiseen Widzew Łódźiin, josta tammikuussa 2012 norjalaiseen Hønefossiin. Joulukuussa 2013 Riski siirtyi Rosenborgiin ja heinäkuussa 2016 Oddiin. Riski pelasi kausien 2012–2017 aikana yhteensä 140 Norjan liigan ottelua, ja hän teki niissä 31 maalia. Riski palasi helmikuussa 2018 seitsemän vuoden tauon jälkeen Veikkausliigaan HJK:n riveihin. Riski voitti HJK:ssa Suomen mestaruuden kaudella 2018, ja hän on pelannut yli sata Veikkausliigan ottelua.


title: Riku Riski

text:
A-maajoukkueessa Riski debytoi 21-vuotiaana vuonna 2011 Belgiaa vastaan. Riski on kuulunut Suomen maajoukkueeseen ja
EM-karsinnoissa 2014–15. Hän on pelannut yhteensä 26 A-maaottelua.


title: Riku Riski

text: Riku Riskin pelaajaura aikuisten tasolla alkoi, kun hän nousi TPS:n edustusjoukkueeseen kaudella 2006. Riski debytoi Veikkausliigassa 16-vuotiaana, kun Kari Ukkonen vaihtoi hänet kentälle 28. kesäkuuta 2006 ottelussa HJK–TPS. Ensimmäisen liigamaalinsa Riski teki 21. elokuuta 2006 ottelussa TPS–KuPS. Riski pelasi ensimmäisellä liigakaudellaan yhteensä yhdeksän ottelua. Kaudella 2007 Riski pelasi kuudessa liigaottelussa, mutta kaudet 2006 ja 2007 hän pelasi pääasiassa TPS:n A-junioreissa.


title: Riku Riski

text: Varsinainen murtautuminen TPS:n edustusjoukkueen kokoonpanoon tapahtui kaudella 2008, jolloin Riski pelasi yhteensä 20 liigaottelua ja kolme Intertoto Cupin ottelua pääasiassa vaihtopelaajana. Riski pelasi kauden 2008 aikana myös TPS:n Kakkosessa pelanneessa reservijoukkue ÅIFK:ssa, jossa hän teki kuusi maalia kahdeksassa ottelussa. Kaudella 2009 Riski pelasi niin ikään vaihtopelaajan roolissa yhteensä 22 liigaottelua. Riski teki kausien 2008 ja 2009 aikana yhteensä 10 liigamaalia.


title: Riku Riski

text: TPS:n avauskokoonpanoon Riski murtautui kaudella 2010, jolloin hän pelasi 25 liigaottelusta 23 avauksessa. Riski teki kaudella 2010 kuusi maalia Veikkausliigassa. Liigaotteluiden lisäksi hän pelasi neljä Eurooppa-liigan karsintaottelua ja teki kahdessa ottelussa kolme maalia Port Talbot Townia vastaan. Riski teki maalin myös Suomen Cupin finaalissa, kun TPS voitti HJK:n 2–0.


title: Riku Riski

text: Riku Riski siirtyi tammikuussa 2011 kolmen ja puolen vuoden sopimuksella Puolan Ekstraklasassa pelanneeseen Widzew Łódźiin. Lehtitietojen mukaan puolalaisseura maksoi Riskistä TPS:lle 300 000 euroa. Riski debytoi Ekstraklasassa 27. helmikuuta 2011 ottelussa Lech Poznań–Widzew Łódź. Riski pelasi kevätkauden 2011 aikana yhdeksän liigaottelua, mutta jäi debyyttikaudellaan maaleitta. Widzew Łódź oli kaudella 2010–2011 Ekstraklasassa yhdeksäs.


title: Riku Riski

text: Riski aloitti kauden 2011–2012 pelaamalla kolmessa Puolan liigan ottelussa, mutta Widzew Łódź lainasi hänet elokuussa puolen vuoden sopimuksella Ruotsin Allsvenskanin Örebron riveihin. Riski pelasi syksyllä 2011 seitsemän ottelua Allsvenskanissa.


title: Riku Riski

text: Riku Riski siirtyi tammikuussa 2012 kolmen vuoden sopimuksella Norjan Tippeligaenissa pelanneeseen Hønefossiin. Riskin veli Roope Riski siirtyi myös lainasopimuksella norjalaisseuraan. Riski debytoi Tippeligaenissa 24. maaliskuuta 2012 ottelussa Hønefoss–Lillestrøm. Ensimmäiset liigamaalinsa Riski teki 16. huhtikuuta 2012 ottelussa Stabæk–Hønefoss. Riski pelasi kaudella 2012 yhteensä 26, ottelua joista 25 avauskoonpanossa. Riski oli kaudella 2012 Hønefossin paras maalintekijä 10 maalilla. Hønefoss oli kaudella 2012 Norjan liigassa kolmastoista.


title: Riku Riski

text: Riski jatkoi Hønefossin avainpelaajana myös kaudella 2013. Joukkuetta veikkailtiin ennakkoon putoamistaisteluun, mutta alkukausi sujui ennakko-odotuksia paremmin, ja joukkue pysytteli sarjassa alemmassa keskikastissa. Riski pelasi yhteensä 29 liigaottelua, joista kaikki avauskokoonpanossa. Hän oli edelliskauden tapaan joukkueen paras maalintekijä 10 maalilla. Hønefossin syyskausi sujui kuitenkin alkukautta heikommin. Joukkue jäi sarjassa lopulta viimeiseksi ja putosi Norjan kakkosliigaan.


title: Riku Riski

text: Riku Riski siirtyi joulukuussa 2013 neljän vuoden sopimuksella Tippeligaenissa pelanneeseen Rosenborgiin. Riski debytoi Rosenborgissa 29. maaliskuuta 2014 ottelussa Rosenborg–Viking. Ensimmäisen maalinsa Rosenborgin riveissä Riski teki seuraavassa ottelussa Aalesundia vastaan. Riski vakiinnutti paikkansa joukkueen runkopelaajana, ja hän pelasi yhteensä 29 liigaottelua, joista 25 avauskokoonpanossa. Maaleja Riski teki kahdeksan. Riski pelasi myös kuudessa Eurooppa-liigan karsintaottelussa. Kovin tavoittein kauteen lähtenyt Rosenborg jäi sarjassa toiseksi, kun Molde voitti mestaruuden 11 pisteen erolla. Rosenborg pääsi kuitenkin Eurooppa-liigan karsintoihin.


title: Riku Riski

text: Menestyksekkään edelliskauden jälkeen Riski jatkoi kaudella 2015 Rosenborgin runkopelaajana, mutta hän joutui taistelemaan avauskokoonpanon paikasta entistä kovemmin. Elokuuhun mennessä Riski pelasi yhteensä 16 ottelua, joista kahdeksan avauskokoonpanossa. Lisäksi hän pelasi viidessä Eurooppa-liigan karsintaottelussa. Riski teki alkukauden aikana vain yhden maalin, ja Rosenborg lainasi hänet loppukaudeksi Ruotsin Allsvenskania johtaneeseen IFK Göteborgiin. Riski pelasi syksyllä 2015 yhteensä 11 ottelua Allsvenskanissa. IFK Göteborg oli kaudella 2015 Allsvenskanissa toinen.


title: Riku Riski

text: Riski pelasi tammi-helmikuussa 2016 kolme ottelua lainalla Mixu Paatelaisen valmentamassa Skotlannin liigan Dundee Unitedissa. Riski palasi kuitenkin Rosenborgiin maaliskuussa, kun Tippeligaenin kausi alkoi. Riski peliaika Rosenborgissa jäi kuitenkin kaudella 2016 hyvin vähäiseksi. Hän pelasi heinäkuuhun mennessä vain kolmessa liigaottelussa vaihtopelaajana.


title: Riku Riski

text: Riku Riski siirtyi heinäkuussa 2016 kahden ja puolen vuoden sopimuksella Tippeligaenissa pelanneen Odds BK:n riveihin. Riski debytoi Oddsissa 24. heinäkuuta 2016 ottelussa Odd–Viking. Hän pelasi syyskaudella Oddin riveissä yhteensä 14 liigaottelua, joista 12 avauskokoonpanossa. Odd oli Tippeligaenissa kaudella 2016 kolmas ja se pääsi Eurooppa-liigan karsintoihin.


title: Riku Riski

text: Norjan Tippeligaen vaihtoi kaudelle 2017 nimeksi Eliteserien. Riski jatkoi Oddin runkopelaajana, ja hän pelasi yhteensä 23 liigaottelua, joista 20 avauskokoonpanossa. Ensimmäisen maalinsa Oddin riveissä Riski teki 17. huhtikuuta 2017 ottelussa Odd–Tromsø. Liigaotteluiden lisäksi Riski pelasi viisi Eurooppa-liigan karsintojen ottelua. Odd oli kaudella 2017 Eliteserienissä kuudes.


title: Riku Riski

text: Riku Riski siirtyi helmikuussa 2018 kahden vuoden sopimuksella Veikkausliigassa pelaavan HJK:n riveihin. Seurat eivät julkistaneet siirtosummaa, mutta lehtitietojen mukaan HJK maksoi Riskistä Oddille siirtokorvauksen. Riski debytoi HJK:n riveissä 8. huhtikuuta 2018 ottelussa HJK–Ilves. Hän pelasi yhteensä 22 liigaottelua, joista 16 avauskokoonpanossa. Maaleja Riski teki kuusi. Lisäksi hän pelasi kuusi Mestarien liigan ja Eurooppa-liigan karsintojen ottelua. HJK voitti kaudella 2018 Suomen mestaruuden, ja se pääsi Mestarien liigan karsintoihin.


title: Riku Riski

text: Riku Riski debytoi ikäluokkansa (1989) maajoukkueessa 15-vuotiaana 24. elokuuta 2004 Nyköpingissä pelatussa ottelussa Ruotsi–Suomi. Riski pelasi oman ikäluokkansa maajoukkueessa 47 ottelua ja vuotta vanhempien (1988) maajoukkueessa yhden ottelun. Poikien maaotteluissa hän teki yhteensä kolme maalia.


title: Riku Riski

text: Alle 21-vuotiaiden maajoukkueessa Riski debytoi 19-vuotiaana 11. helmikuuta 2009 Espoossa pelatussa ottelussa Suomi–Viro. Riski kuului Suomen vakiomiehistöön vuoden 2011 alle 21-vuotiaiden EM-kisojen karsintaotteluissa. Riski pelasi kymmenen nuorten maaottelua, ja hän teki niissä kaksi maalia.


title: Riku Riski

text: A-maajoukkueessa Riski debytoi 21-vuotiaana, kun Markku Kanerva vaihtoi hänet kentälle 9. helmikuuta 2011 Gentissä pelatussa ottelussa Belgia–Suomi. Ensimmäisen arvokisojen karsintaottelun Riski pelasi 3. kesäkuuta 2011, kun Mixu Paatelainen vaihtoi hänet kentälle Serravallessa pelatussa vuoden 2012 EM-kisojen karsintojen ottelussa San Marino–Suomi. Ensimmäisen A-maaottelumaalinsa Riski teki 22. tammikuuta 2012 Port of Spainissa pelatussa maaottelussa Trinidad & Tobago–Suomi, kun hän viimeisteli Suomen ensimmäisen maalin 3–2-voittoon päättyneessä ottelussa. Riski on kuulunut Suomen maajoukkueeseen ja EM-karsinnoissa 2014–15. Hän on pelannut yhteensä 26 A-maaottelua.


title: Riku Riski

text: Riski kieltäytyi pelaamasta Qatarissa harjoitusmaaottelua Ruotsia vastaan tammikuussa 2019, syynä Qatarin ihmisoikeusrikkomukset.


title: Riku Riski

text: TPSHJK"Tilanne 27. lokakuuta 2018."


title: Riku Riski

text: "Tilanne 7. syyskuuta 2014."


title: Riihiketo

text:
Riihiketo () on Porin ydinkeskustan eteläpuolella sijaitseva 9. kaupunginosa.
Nimi viittaa laajaan peltoalueeseen kaupungin laitamilla, joka oli luonnontilassa aina 1940-luvun loppuun saakka. Tuolloin alueelle ryhdyttiin sodan jälkeisen asuntopulan helpottamiseksi rakentamaan kerrostaloaluetta. 1960-luvun alkuun mennessä alue oli jo rakennettu täyteen.


title: Riihiketo

text: Riihiketo on kuuluisa koulukortteleistaan, joissa sijaitsevat Cygnaeuksen, Porin suomalaisen yhteislyseon (PSYL) ja Palveluopiston koulut. Cygnaeuksen alakoulu on arkkitehtuuriltaan jugend-vaikutteinen ja lähes suora kopio Imatran kuuluisasta valtionhotellista, jonka myös on suunnitellut arkkitehti Usko Nyström. PSYL:n koulun vanha osa on kaunis funkkisrakennus, jonka kulmaovi on myös koulun tunnus. Osa etenkin nuoremman polven porilaisista tuntee koulun paremmin Riihiketo-nimellä, sillä peruskoulu-uudistuksen myötä entinen yhteislyseo nimettiin Riihikedon kouluksi. Koulun senioreiden aloitteesta nimi palautettiin alkuperäiseksi 1990-luvun puolivälissä.


title: Riihiketo

text: Riihikedon alueella sijaitsevat myös Porin rautatieasema ja Porin linja-autoasema.


title: Microsoft Picture Manager

text: Microsoft Picture Manager on Microsoft Office-ohjelmistopaketin mukana tuleva yksinkertainen kuvien muokkaukseen ja järjestämiseen tarkoitettu ohjelma.


title: Vortigaunt

text: Vortigauntit (tunnetaan joskus myös nimellä "alien slaves") ovat fiktiivinen laji "Half-Life"-videopelistä. Niiden luonnollinen koti on Xenin rinnakkaismaailma, josta ne tulivat Maahan portaalimyrskyjen aikana. Ne ovat vihollisia ensimmäisessä pelissä, mutta liittolaisia sen jatko-osassa.


title: Vortigaunt

text: Vortigaunt on ulkonäöltään jokseenkin humanoidi, jolla on kaksi kättä ja kaksi jalkaa, mutta vielä lisäksi sillä on rinnasta työntyvä kolmas käsi. Tämän ylimääräisen raajan voi nähdä myös muutamalla muulla Xenin älykkäällä lajilla, kuten Alien Controllereilla, Alien Grunteilla ja Nihilanthilla. Tämä samankaltaisuus, mukaan lukien muutama muu, kuten punaiset silmät ja taakse taipuneet jalat, tuntuu vahvasti osoittavan yhteisiä sukujuuria muiden Xenin älykkäiden lajien kanssa. Kolmatta kättä on ilmeisesti käytetty syömiseen, sillä Vortigauntien ja Alien Gruntien on kumpienkin nähty usein olleena kumartuneena tappamansa uhrin ylle niiden syödessä sitä. Vortigaunteilla on kirjava ruskeanvihreä iho, terävät hampaat ja kynsiin päättyvät kädet. Nillä on hieman kyyry ryhti ja niiden kasvoissa on iso punainen silmä, jota ympyröi viisi pienempää silmää. "Half-Life 2":ssa vain kaksi näistä silmistä on selvästi nähtävissä, mutta Vortigauntin lähempi tutkiminen paljastaa muut kolme.


title: Vortigaunt

text: Vortigauntit ovat älykkäitä ja sosiaalisia olentoja, jotka usein näyttävät nämä piirteet. Pitkin koko "Half-Life"-sarjaa, Vortigauntit nähdään usein kaksin tai ryhmissä, ja ne ovat kykeneviä kehittämään älykkäitä strategioita. Vortigaunteilla on oma tapansa suulliseen kommunikaation, jota voi "Half-Life 2":ssa kuulla nimitettävän ""flux shifting"ikiksi". Tämä kommunikaatiotapa vaati molemman puhujan puhumisen samaan aikaan, mikä erottaa sen kaikista tiedettävistä ihmiskielistä. "Half-Life 2":sen alussa Vortigauntit ovat kuitenkin oppineet puhumaan ainakin yhtä ihmiskieltä, englantia (puhuttu kieli riippuu pelin kieliasetuksista). Vortigauntit käyttävät vanhoja, jopa Shakespearilaisia sanontoja ja kieliopillisia rakenteita.


title: Vortigaunt

text: Alkuperäisessä pelissä Vortigauntit olivat Nihilanthin orjuuttamia ja niitä käytettiin tehtaiden työntekijöinä ja yksittäisinä sotilaina. "Kaikkitietävän Vortigauntin" (engl. ""All-Knowing Vortigaunt"") antamien kommenttejen mukaan vaikuttaa siltä, että laji on kärsinyt orjuudesta monien sukupolvien ajan ja käskynalainen rasitus tuntuu olevan Vortigauntien historian ja kulttuurin perusta aina "Half-Lifen" tapahtumiin saakka. "Half-Life 2":ssa Vortigauntit tekevät ajoittaisia viittauksia lajinsa kulttuuriin. Vortigaunteilla on monia perinteitä, kuten suullisia perinteitä, esim. laulujen ja runouden välittäminen sukupolvelta sukupolvelle. Ne uskovat sitovaan elämänvoimaan, jota ne kutsuvat "Vortessenceksi", joka voi olla uskonto tai kansanomainen uskomus. Tämän voiman käytön ansiosta, joka on pysynyt ihmiselle käyttämättömänä, Vortigauntien laji on kykenevä yhteen telepatian muotoon, ainakin niiden oman lajin sisällä. Eräs Vortigaunt antaa erikoisen kommentin - "Me olemme menettäneet kaiken meille rakkaan" - joka viittaa, että Vortigauntit ovat menettäneet kotimaailmansa ja sivilisaationsa, mutta silti ne päättivät aloittaa uudestaan ihmisrodun kanssa Maassa.


title: Vortigaunt

text: On myös mainitsemisen arvoista, että Vortigaunteilla tuntuu olevan mahdollisuus myös jonkinlaiseen tuonpuoleiseen. Tähän viittaa yksi Kaikkitietävän Vortigauntin lauseista: "Kun sinulle uhrautuminen on vain uhrautuminen, meille se on epäröintiä. Me emme pelkää pimeyden intervallia". Tämä lause tarkoittaa sitä, että kun Vortigaunt kuolee, se läpäisee "pimeyden intervallin", jonka jälkeen se kykenee uudelleensyntymään, mahdollisesti uudessa ruumiissa, tai astraalisessa muodossa kuten purppuraa hehkuvat Vortigauntit "Half-Life 2: Episode Onessa".


title: Vortigaunt

text: Vortigauntit voivat kommunikoida keskenään telepaattisesti "Vortessence"-elämänvoiman läpi, jonka ne uskovat olevan universumin rakenne, joka on koostunut "äänijänteistä", ja josta kaikki on koostunut. Vortigauntit kykenevät lukemaan ja hallitsemaan tätä voimaa, ja käyttämään sitä sähköisiin voimiinsa, joilla ne pystyvät keräämään energiaa asioista ja vastaavasti vapauttamaan sen. Nihilanthin voimat ja orjuudesta vapautuminen myös vahvistivat Vortigauntien Vortessencen hallitsemista.


title: Vortigaunt

text: Vortigauntien äänenä "Half-Life 2":ssa toimi Louis Gossett Jr.. "":ssa hänet korvaa Tony Todd.


title: Vortigaunt

text: "Half-Lifessä" ja sen lisälevyillä, Vortigauntit ovat yleisiä vihollisia sekä Black Mesassa että Xenissä. Vaikka ne hyökkäävät usein aggressiivisesti, niistä tulee kuitenkin loukkaantuessaan pelokkaita ja ne juoksevat mieluummin pakoon, kuin jäävät taistelemaan ja mahdollisesti kuolemaan. Niillä on kaksi hyökkäystapaa: energiahyökkäys, jolloin ne syöksevät melko voimakkaita vihreitä salamannäköisiä energiapurkauksia jotka tarvitsevat "latauksen" ennen niiden vapauttamista, ja kun Vortigauntit ovat lähellä vihollisiaan, ne hyökkäävät kynsillään. "Half-Lifessä" kaikki Vortigaunteilla oli vihreät kaulahihnat ja rannekkeet. "Half-Lifen" tapahtumia myöhemmin selviää, että ne merkitsivät Vortigaunteja hallitsevan etäpäällikkö Nihilanth. Vortigauntit ovat usein kestävämpien Alien Gruntien tukena "Half-Lifessä", jolloin ne pystyvät käyttämään hyökkäystään paremmin, pelaajan taistellessa ensin kestävämpiä Alien Grunteja vastaan.


title: Vortigaunt

text: "Half-Life 2":ssa Vortigauntien sähköiset hyökkäykset ovat paljon tuhoavampia, tappaen välittömästi melkein kaiken minne ne osuvat, ja melko usein surmaavat kohteensa melkoisenkin välimatkan päästä. Vain kohteet, joilla on huomattava massa, voivat välttyä tuhoutumiselta, kuten Striderit (jotka vaikuttavat olevan täysin immuuneita purkauksille) ja Antlion Guardit (jotka eivät kuitenkaan kestä kovin montaa iskua). Näitä hyökkäyksiä nähdään vain kerran yksinpelissä, ja silloinkin Gordonin näkyvyys on kivikasan peittämä, joten ainoa tapa nähdä Vortigaunt taistelemassa on luoda sellainen vihollisten keskelle "konsolilla". On myös viitattu, että Vortigauntit voivat siirtää vihollisensa elämänvoimaa itseensä energiapurkauksilla, kun heidän on kuultu sanovat lausahduksia kuten "Luovuta olennaisesta osastasi!" tai "Voimista meitä!", niiden ollessa muutamissa taisteluissa "Half-Life 2":ssa. "Half-Lifen" lisäosassa "Decayssa" pelaaja pelaa Vortigauntilla bonustehtävässä, ja energiapurkaus tosiaan "varastaa" elämänvoimaa vihollisilta.


title: Vortigaunt

text: "Half-Life 2: Episode One":ssa Vortigaunteilla näyttää olevan vielä mahtavammat voimat, niiden kyetessä pidättelemään G-Mania, samalla siirtäessään Gordonin maan tasalle Linnoituksen (engl. "Citadel") ulkopuolelle.


title: Vortigaunt

text: "Half-Life 2: Episode Two":ssa Gordonia seuraa vortigaunt muutamassa kohdassa peliä. Vortigauntin sähköisen hyökkäyksen lataantumisaika on lyhentynyt huomattavasti , kun taas hyökkäys itse tappaa vihollisen yleensä yhdellä iskulla, poikkeuksena Antlion Guardit. Muita Vortigauntin hyökkäysmuotoja ovat lähitaistelu, jolloin Vortigaunt potkaisee vihollisen maahan ja lyö sen kuoliaaksi, ja shokkiaalto-hyökkäys, jolloin Vortigaunt lyö maahan luoden shokkiaallon, joka vahingoittaa tai tappaa vihollisia. Vortigaunteilla on myös taisteluun liittymättömiä voimia, kuten kyky pitää pahasti haavoittunut henkilö hengissä käyttäen jonkinlaista voimaa, luultavasti Vortessencea, ja kyky parantaa lähes kuolleita henkilöitä käyttämällä Antlion-pesän syvimmistä osista löytyvää uutetta.


title: Vortigaunt

text: Alien gruntit tunnetaan xeniläisen vortigaunt-rodun luomuksena, rodun sotilasluokkana tai vastineena Half-Life 2 pelin Combinesotilaiden Xeniläisenä vastineena. Sitkeät, vahvat ja erittäin vihamieliset alien gruntit ovat aseistettu biologisella aseella nimeltä muurahaispesäkäsi (engl. "Hivehand"), joka sisältää eräänlaisia hyönteismäisiä lentäviä olioita, jotka löytäessään elävän kohteen hyökkäävät tämän kimpuun. Hyönteismäiset oliot (jotkä englanniksi tunnetaan nimillä "Hornets" tai "Thornets") muodostuvat käden sisällä uudestaan jokaisen ampumakerran jälkeen, ja alien grunteilla on näin ollen nähtävästi loppumattomat ammusvarat. Alien grunt kykenee myös lyömään jokaista liian lähelle tulevaa isoilla käsillään joista toinen päättyy tylppiin pihteihin. Alien grunteilla on monia samankaltaisuuksia vortigaunt-vastineittensa kanssa, kuten monet punaiset silmät, taaksepäin taipuneet jalat, kaviomaiset jalat ja lyhyt keskiruumiista työntyvä käsi, jota käytetään syömiseen. Niillä ei kuitenkaan ole rodun lukemattiomia energiaan perustuvia voimia, jonka takia niiden täytyy käyttää muurahaispesäkättä aseena. Yhdessä kohtaa peliä joukko alien grunteja näyttää ohjailevan, tai ovat ainakin koonneet muukalaisten energiatykin, joten ne käyttävät myös ulkoisia aseita. Alien gruntit ovat varustettu metallisella panssarilla nivusten sekä olkapäiden kohdalta, ja niillä on myös metallinen kypärä ja metalliset kengät.


title: Vortigaunt

text: Xenissä olevassa tehtaassa voi nähdä alien grunteja kuljetettavan tehtaan läpi, palkomaisiin kontteihin säilöttyinä. Tästä voi päätellä, että alien gruntit ovat valmistettuja olentoja, ja ideaa tukee niiden kiiltävät metalliset panssarit, jotka vaikuttavat olevan kirurgisesti kiinnitetyt. Alien gruntit kuljetetaan taistelualueille Xenin rauskuja muistuttavien alusten avulla.


title: Vortigaunt

text: "Half-Life 2":ssa Gordon tapaa olentoja taas. Tällä kertaa, kaikesta huolimatta, ne ovat halukkaita auttamaan Combinen kumoamisessa. Kahden pelin välisenä aikana Vortigauntit ovat vapautuneet orjuudesta, ja suurin osa Maassa olevista Vortigaunteista on liittynyt ihmisvastarintaan Combinea vastaan. Peli paljastaa myös, että Vortigauntit pystyvät käyttämään sähköisiä hyökkäyksiään myös tuottoisasti, sinisen energiapurkauksen muodossa, joka voi ladata pattereita (kuten myös Gordonin H.E.V.-pukua), sähköisiä piirejä ja sulattaa asioita toisiinsa. Vortigauntit luottavat Gordoniin vapaudestaan, ja pitävät häntä korkealla kunniassa sanoen häntä "Vapaaksi Mieheksi" (koska Gordon surmasi Nihilanthin ja näin vapautti Vortigauntit sen orjuudesta), mutta ne vaikuttavat surevan myös kaikkia niitä, "joiden elämän sinä Gordon katkaisit".


title: Vortigaunt

text: Silti, kaikkia Vortigaunteja ei ole vapautettu. "Half-Lifen 2":sen ensimmäisessä kappaleessa - "Point Insertion" - voi nähdä vilaukselta Combinen alaisen Vortigauntin. Pitäen samanlaista kaulahihnaa ja rannekkeita kuin (mutta myös lisättyä hihnaa kaulassa) "Half-Lifessä", Vortigauntin voi nähdä hitaasti ja alakuloisesti harjaavan roskia Kaupunki 17:sta (engl. "City 17") juna-asemalla. Pelaajan ollessa Nova Prospektissa, tämä voi nähdä kuolleen Vortigauntin, jolla on kaulahihnat ja rannekkeet, sidottuna tuoliin. Vaikuttaa siltä, että Vortigaunt on kuollut Combinen antaman sähköisen kidutuksen aikana, joka voisi selittää Alyx Vancen kommentin, että vastarinnan ainoa tieto Nova Prospektista on tullut siellä olevien Vortigauntien telepaattisista, kidutuksista ja kuulusteluista kertovista viesteistä.


title: Vortigaunt

text: "n" alussa joukko purppuranhohtavia Vortigaunteja vapauttaa Gordonin G-Manin staasista ja pelastavat Alyxin varmalta kuolemalta hakien hänet pois Linnoituksen (engl. "Citadel") huipulta juuri ennen sen teleportin räjähtämistä ja siirtäen kummatkin maahan aivan Linnoituksen juurelle - paljastaen, että Vortigauntit voivatkin olla voimakkaampia kuin aiemmin luultiin, heidän jopa taistellessaan G-Manin mahtia vastaan (jonka salaperäiset voimat ovat tähän asti tuntuneet pysäyttämättömiltä).


title: Vortigaunt

text: "":ssa paljastuu, että vortigauntit hohtavat purppuranvärisinä, jos ne ovat eräässä toisessa olemassaolon tasolla nimeltä Vortessence. Tämä tapahtuu niiden käyttäessä antlionien toukkien erittämää uutetta, "liuottaakseen vale-esteet, jotka erottavat heidät Vortessencesta". Tosin ei tiedetä, miten vortigauntit saattoivat tietää Gordonin ja Alyxin olevan vaarassa "Episode One":ssa. Vortigaunteilla on kuitenkin nähtävästi tarpeeksi voimaa puuttua G-Manin juoniin, sillä näyssä jonka Gordon näkee "Episode Two"ssa, G-Man kertoo että hänen täytyi odottaa, jotta Gordonin "ystävät" (vortigauntit) joutuisivat keskittymään muuhun (eli saavuttamaan purppuraahohtavan tilansa), ennen kuin hän voisi puhua Gordonille.


title: Vortigaunt

text: Vortigauntit ovat aikaisempiin peleihin verrattuna paljon suuremassa roolissa "Episode Two":ssa, ollen jonkin aikaa Alyxin tilalla, pelaajan aisaparina. Niillä on vähemmän suomuinen olemus, ne näyttävät paljon sileämmiltä ja limaisemmilta kuin ennen, ja niillä on suuremmat silmät. Niiden rooli on kasvanut huolestuneista orjatyöläisistä sekä muutamista Combinen pakolaisista vastarintataistelijoiksi ja mystisiksi sotataiteilijoiksi. Uriah-nimisellä White Forestin vastarintatukikohdan vortigauntilla näyttää olevan jopa tohtorin arvo, tai se on vähintään tarpeeksi kyvykäs avustaakseen tohtori Magnussonia. Myös vortigauntien tekoäly ja hyökkäykset ovat uudistetut, joten niiden taistelu on paljon luontevampaa kuin kolmansien osapuolten modeissa, kuten Garry's Mod-modissa. Esimerkiksi sen sijaan, että ne hyökkäisivät ja tuhoaisivat vihollisen, ne voivat käyttää tainnutustekniikoita, jotka pysäyttävät hyökkäävät viholliset ja antavat pelaajalle mahdollisuuden viimeistellä ne. "Episode Two":ssa paljastuu myös, että kauan ennen vortigauntien menneitä orjuutuksia, niiden rotu oli tarhaajia ja viljelijöitä, jotka kasvattivat antlioneita. Tämä paljastaa sen, että jos antlionit eivät ole kotoisin Xenistä, ne ovat kotoisin ainakin samalta planeetalta tai ulottuvuudesta kuin vortigauntitkin. Vortigauntit käyttävät antlionien toukkien erittämää uutetta, kuten esimerkiksi "Episode Two":n alussa, jossa ne parantavat Alyxin, tosin tätä tekniikkaa ihmiseen käytettäessä, vortigauntit tarvitsevat toisen ihmisen sitomaan haavoittuneen Vortessencen, ja Alyxin tapauksessa Gordon oli tässä roolissa. Näiden "Episode Two":n muuttuneiden vortigauntien ääninäyttelijänä toimi Tony Todd, korvaten Louis Gosset Jr.:n tässä roolissa.


title: Vortigaunt

text: Vortigauntit jahtaavat nyt myös aktiivisesti Combinen neuvonantajia. Kun pelaaja poistuu antlionien valtaamista kaivoksista ja siellä olevasta vastarintatukikohdasta, vortigauntit kertovat hänelle jatkavansa neuvonantajien jahtaamista. Vortigauntien sähköisten hyökkäysten vuoksi niillä luultavasti on hyvät edellytykset neuvonantajien tuhoamiseen, sillä niiden hyökkäysten pulssit voisivat tuhota neuvonantajaa hengissä pitävät järjestelmät. Ei tiedetä kuinka monta Combinen neuvonantajaa vortigauntit ovat tappaneet, tai kuinka monta vortigauntia on tässä tehtävässä. Lisää tulee paljastumaan "":ssä.


title: Vortigaunt

text: Virallisessa lisälevyssä, "Half-Life: Decayssä", pelaaja, joka ansaitsee A-luokituksen kaikista tavallisista tehtävistä, voi avata bonustehtävän nimeltä "Xen Attacks", jossa kummatkin pelaajat pelaavat Vortigaunteina. Vaikka tehtävä onkin melko lyhyt, se antaa jonkin verran ainutlaatuista käsitystä Vortigauntien roolista Black Mesa-tapauksessa. Pelaajat ohjaavat X-8973:a ja R-4913:a, kahta Vortigauntia, jotka Nihilanth on lähettänyt Maahan. Niiden tehtävänä on löytää ja palauttaa takaisin Xenistä Black Mesan tutkijatiimin varastamat kristallit ja viedä ne takaisin Nihilanthille. Kummatkin Vortigauntit kykenevät nostamaan terveyttään vaurioittamalla esineitä tai vihollisia, tukien teoriaa, jonka mukaan Vortigauntit voivat kerätä elämänvoimaa/energiaa sähköpurkauksillaan.


title: Vortigaunt

text: On myös olemassa kolmiosainen yksinpelimodifikaatio "Half-Lifelle" nimeltä "Point of View", jossa palataan Vortigauntilla Black Mesa-tapauksen aikoihin.


title: Vortigaunt

text: Uriah on vortigaunt, joka nähdään ensimmäisen kerran ""-pelissä. "Episode Two":ssa Gordon tapaa Uriahin ensimmäisen kerran tämän auttaessa hänet pois sortuneesta kivikasasta, sen jälkeen kun Hunter-tyypin Combinen sotakone hyökkäsi Alyx Vancen kimppuun ja romahdutti samalla kivikasan Gordonin päälle. Siitä lähtien Uriah toimii Gordonin aisaparina lähes puolet pelistä, Alyxin ollessa koomassa. Uriah on myös tohtori Magnussonin henkilökohtainen avustaja.


title: Vortigaunt

text: Uriah on huomattava siitä, että hän on ainoa vortigaunt, jolla on nimi, ja yksi niistä harvoista vortigaunteista, joiden on nähty pitävän ihmisten vaatteita yllään. Valven kehittäjän kommenttiraita paljastaa, että tämä erityinen vortigaunt sai nimen, sillä sillä oli erityinen suhde pelitestaajiin. Uriahin alkuperäinen nimi oli Heep, joka perustui Uriah Heepin nimeen, joka esiintyi Charles Dickensin novellissa "David Copperfield". Tämä puolestaan johtui siitä, että vortigauntin rotu tunnetaan sen "läjähtäneestä" ryhdistään (läjähtänyt on englanniksi "heaping"), mikä näin ollen on viittaus Heep-nimeen.


title: Vortigaunt

text: Uriahin äänenä toimi näyttelijä Tony Todd.


title: Vortigaunt

text: "Half-Life 2" esittelee Vortigauntin lajin ainutlaatuisen jäsenen pelin kappaleessa "Water Hazard", tarkoin piilotetun "pääsiäismunan" muodossa.


title: Vortigaunt

text: Lähellä kappaleen loppua Gordonin täytyy tuhota Combinen sotilashelikopteri, joka on seurannut jo jonkun aikaa häntä. Kun tämä on tehty, pelaajan pitää avata iso rautainen portti jatkaakseen. Portin läpi kuljettua voi nähdä kaksi kuivaustunnelia, jotka työntyvät vastapäisestä kalliosta läpi. Vasemman tunnelin ritilän voi nähdä olevan rikki. Tunnelin sisällä, laajan radioaktiivisesta jätteestä koostuvan kanavan jälkeen, on iso luola, ja erään henkilön koti, henkilön, jota fanit ovat nimittäneet "Kaikkitietäväksi (tai "Sore Throat") vortigauntiksi" (engl. "The All-Knowing Vortigaunt"). Radioaktiivisen jätteen aiheuttaessa vahinkoa, luolassa on suuri määrä parantavia esineitä ympäri Vortigauntia, ja on mahdollista minimisoida vauriot pikajuoksemalla jätteen yli.


title: Vortigaunt

text: Itse vortigaunt on paistamassa headcrabia nuotion yllä, laulaen samalla, mutta lopulta lopettaen yskiäkseen hetken. Vortigauntille puhuessa pelaaja voi kuulla monia kryptisiä lauseita liittyen Black Mesaan, Xeniin, G-Maniin ja Nihilanthiin sekä muutamiin muihin aiheisiin.


title: Vortigaunt

text: Vaikka "Kaikkitietävä vortigaunt" antaakin paljon vihjeitä, samoja lauseita voi kuulla muiltakin "Half-life 2":sen vortigaunteilta. Esimerkiksi kaikki samat lauseet voi kuulla toiselta "Water Hazard"-kappaleessa aiemmin nähtävältä vortigauntilta, joka asentaa Gordonin hydrokopteriin Combinen pulssiaseen. Saman vortigauntin voi kuulla myös sanovat: "Tämä on enemmän kuin kukaan voi kestää, mutta me emme luovuta" ja "Meidän tarkoituksemme näyttävät toivottomilta". Kumpaakin näistä lausahduksista käytetään "Half-Life 2: Episode Two":n kahdessa trailerissa.


title: Vortigaunt

text: "Half-Life"


title: Vortigaunt

text: "Half-Lifen lisälevyt"


title: Vortigaunt

text: "Half-Life 2"


title: Massby

text: Massby on kylä Sipoossa, Itä-Uudenmaan maakunnassa. Massbyn kylän sivuitse kulkevat Sipoonjoki ja Valtatie 7 (E18), jonka liittymästä nro 55 on yhteys Massbyn läpi kulkevalle Seututie 170:lle.


title: Trans-Aasian rautatie

text: Trans-Aasian rautatie (TAR) on hanke, jonka tavoittena on luoda Euroopan ja Aasian välinen rautatie tavaraliikennettä varten. YK:n Tyynenmeren alueen taloudellinen ja sosiaalinen komissio (UNESCAP) rahoittaa hanketta.


title: Trans-Aasian rautatie

text: Hanke aloitettiin jo 1950-luvulla. Sen tavoitteena oli rakentaa 14 000 km pitkä rautatie Singaporen ja Istanbulin välille, mahdollisesti myös pidemmälle Eurooppaan ja Afrikkaan. Tuohon aikaan meri- ja ilmakuljetukset eivät olleet yhtä kehittyneitä kuin nykyään ja hanke lupasi alentaa kuljetuskustannuksia Euroopan ja Aasian välillä merkittävästi. Hankkeen edistymistä haittasivat kuitenkin poliittiset ja taloudelliset esteet aina 1980-luvun alkuun saakka. 1990-luvulla kylmän sodan päättymisen myötä rautatien rakentamiselle avautui uusia mahdollisuuksia.


title: Trans-Aasian rautatie

text: TAR nähtiin keinona lisätä Euraasian kansinvälistä kauppaa ja edistää tavaroiden liikkumista. Hankkeen toivottiin myös parantavan Keski-Aasian maiden taloutta. Suuri osa rautatiestä on jo valmiina, mutta joitakin merkittäviä aukkoja on vielä olemassa. Yhden merkittävän ongelman aiheuttavat vaihtelevat raideleveydet. Reitin varrella käytetään kaikkiaan 4 eri raideleveyttä.


title: Siirtokulma

text: Siirtokulma on perinteinen käsityökalu, jolla otetaan kulmamalli halutusta kohteesta ja siirretään se esimerkiksi kynällä piirtämällä haluttuun kappaleeseen tai suoraan sahauslaitteen asteikkoon. Siirtokulma on periaatteessa kuin suorakulma, jonka kahvaan on porattu reikä ja terään jyrsitty pitkänomainen kolo. Kappaleet on pultilla ja lukitusmutterilla saranoitu toisiinsa mahdollistaen erilaisten kulmien mittaamisen.


title: Kauhanoja

text: Kauhanoja on kylä ja kyläkeskus Loimaalla Varsinais-Suomessa. Kauhanojan naapurikyliä ovat Hattula, Sieppala ja Joenperä Loimaalla sekä Ypäjänkylä, Perttula ja Manninen Ypäjällä. Aiemmin Kauhanoja Loimaan puoleisine naapurikylineen on kuulunut Loimaan kuntaan.


title: Kauhanoja

text: Kylän halki virtaa Loimijoki, johon kylän alueella yhtyy pohjoisesta Ypäjänkylästä alkunsa saava Ypäjoki. Etelässä kylän alueelle ulottuu laaja Eksyssuo.


title: Kauhanoja

text: Kauhanojan kyläkeskus sijaitsee Loimijoen eteläpuolella noin 5 kilometriä Loimaan keskustasta itään Forssan ja Loimaan välisen seututien 213 varrella. Ypäjänkylään johtaa siltä haarautuva yhdystie 2815. Kylässä toimii vuonna 1897 perustettu, peruskoulun 1–6 luokkien opetusta antava, noin 70 oppilaan Kauhanojan koulu. Kylässä toimivan Kauhanojan kyläyhdistyksen toiminta-alueeseen kuuluvat myös viereiset Joenperän, Hattulan ja Sieppalan kylät.


title: Kauhanoja

text: Paikallisia nähtävyyksiä Kauhanojalla ja naapurikylissä ovat muun muassa Kauhanojan koulun pihalla kasvava Suomen suurin kataja sekä taiteilija Alpo Jaakolan suomökki Eksyssuolla Joenperän kylässä. Kylällä järjestettäviä säännöllisiä tapahtumia ovat muun muassa Kuutamohiihto helmi–maaliskuussa Alpo Jaakolan suomökille Eksyssuolle, laskiaisrieha lapsille, mäkihyppykisat, Pajapäivät ja Loimijokisoutu heinäkuussa, Pirkko Jaakolan kuunnelman "Eksyssuon lapset" esitys Alpo Jaakolan suomökillä syyskuussa, metsäkirkko joulun alla ja myyjäisiä eri aikoina vuodesta.


title: Kauhanoja

text: Tunnettuihin kauhanojalaisiin kuuluu maanviljelysneuvos ja kansananedustaja Heikki Perho (1926–2009), jonka kotitalo oli Kauhanojan Perhon tila.


title: Mustamäe

text: Mustamäe () on Tallinnan kaupunginosa. Vuonna 2004 kaupunginosan asukasluku oli noin 65 000.


title: Mustamäe

text: Mustamäe oli Tallinnan ensimmäinen lähiö ja se rakennettiin vuosina 1962–1973. Useimmat talot ovat viisi- tai yhdeksänkerroksisia ja betonielementtirakenteisia. Alueella on 1990-luvulta alkaen tehty runsaasti julkisivuremontteja.


title: Mustamäe

text: Mustamäe jakautuu 4 asuinalueeseen, jotka ovat Kadaka, Mustamäe, Siili ja Sääse.


title: Mustamäe

text: Väkiluku vuosina 2003-2015;


title: Mustamäe

text: Vuoden 2011 väestönlaskennan mukaan Mustamäessä oli 62 255 asukasta, joista 37 656 (60,5 %) oli virolaisia, 20 307 (32,6 %) venäläisiä ja 4 131 (6,6 %) muita kansallisuuksia.


title: Mustamäe

text: Alueella sijaitsevat Tallinnan teknillinen korkeakoulu, Mustamäen aluesairaala, kaksi ostoskeskusta. Aikaisemmin alueella oli tori, jossa myytiin edullisia vaatteita, elintarvikkeita ja erityisesti CD-levyjä. Torin huippuaikoina siellä arvioitiin käyvän yli kaksi miljoonaa asiakasta vuodessa; merkittävä osa asiakkaista oli suomalaisia.


title: Mustamäe

text: Mustamäe ja Nõmme muodostavat Viron riigikogun vaalien vaalipiirin numero 3, kolmannen vaalipiirin, josta valitaan yhteensä kahdeksan kansanedustajaa Viron 101-jäseniseen parlamenttiin.


title: Kemin satama

text: Kemin satama (LOCODE: FI KEM) on Kemin kaupungin omistamana osakeyhtiönä toimiva satama. Kemin Satama Oy perustettiin 31.12.2011 . Satamaan kuuluvat Ajoksen ja Veitsiluodon satamat, joista Ajoksessa toimii myös öljysatama. Aluksia satamassa vierailee vuosittain noin 750 ja ne kuljettavat noin kolme miljoonaa tonnia tavaraa.


title: Kemin satama

text: Satama on perustettu Kemin kaupungin perustamisvuonna 1869. Alun perin satama oli nykyisen sisäsataman paikalla aivan kaupungin keskustassa. Paikalla on vieläkin Valter Thomén suunnittelema jugend-tyylinen tullikamari vuodelta 1912. Rakennuksessa toimii nykyisin Jalokivigalleria. Alueella on myös muita vanhoja rakennuksia liittyen sataman toimintaan. Ajoksen sataman rakentaminen alkoi vuonna 1939.


title: Kemin satama

text: Ajoksen satama (LOCODE: FI AJO) on Kemin pääsatama, joka sijaitsee Ajoksen kaupunginosassa. Sataman kautta tuodaan öljytuotteet, kemikaalit, raakapuu sekä kontteja. Sataman laiturisyväys on 10,0 metriä ja se mahdollistaa noin 30 000 tonnin kertalaivauksen. 1. heinäkuuta 2006 lähtien kaikki vienti Kemistä hoidetaan Ajoksen kautta.


title: Kemin satama

text: Veitsiluodon satama (LOCODE: FI VEI) sijaitsee myös Ajoksen kaupunginosassa ja siellä Veitsiluodon pienalueella Stora Enson tehdasalueella. Satama toimii Stora Enson Veitsiluodon tehtaiden tuontisatamana. Sen kautta tuodaan tehtaille raakapuuta ja paperin täyteaineita sekä kemikaaleja konteissa. Sataman syväys on 7,0 metriä.


title: Lupercalia

text: Lupercalia oli antiikin Roomassa vuosittain 15. helmikuuta vietetty juhla. Lupercalian alkuperä ulottuu mahdollisesti jopa 500-luvulle eaa. Sitä vietettiin vuosittain susimaisen Lupercus-jumalan kunniaksi. Lupercus saattoi olla Faunuksen yksi ilmenemismuoto. Sen vietto jatkui pitkälle kristilliselle ajalle, kunnes paavi Gelasius I määräsi Lupercalian lopetettavaksi vuonna 494, tämän jälkeen alettiin viettää pyhän Valentinuksen päivää.


title: Lupercalia

text: Alkujaan juhla oli puhdistusrituaali, joka myöhemmin sai myös hedelmällisyysrituaalin piirteitä. Keisarikaudella Lupercalian uskonnollinen merkitys jäi taka-alalle ja siitä tuli karnevaalimainen kansanjuhla.


title: Lupercalia

text: Keskeisessä asemassa juhlassa oli luperci-pappien suorittama riitti, jossa he uhrasivat vuohen Palatium-kukkulan juurella sijaitsevassa Lupercal-luolassa, juoksivat ulos kansan keskuuteen ja löivät katsojia uhratun vuohen nahasta repimillään suikaleilla. Luola, jossa uhraus suoritettiin oli sama, jossa susiemo tarun mukaan imetti kaupungin perustajia, Romulusta ja Remusta.


title: Lupercalia

text: Luperci-papit olivat useimmista muista Rooman papistoista poiketen nuorehkoja, 20–40-vuotiaita miehiä. Vuotuinen riitti oli heidän ainoa virkatehtävänsä. Pappien nimi pohjautuu latinan kielen sanaan "lupus", susi. Papit suorittivat rituaalinsa varhempina aikoina alastomina. Ilmeisesti keisari Augustuksen siveyslakien myötä he alkoivat käyttää lannevaatetta.


title: Lupercalia

text: Lupercaliaa vietettiin perinteisen roomalaisen vuoden lopussa. Vuodenvaihde osui alkujaan helmi-maaliskuun taitteeseen. Juhla sijoittui keskelle vainajille omistettua yhdeksänpäiväistä Parentalia-juhlaa (13. helmikuuta–21. helmikuuta).


title: Lupercalia

text: Lupercaliassa palvotuksi jumalaksi mainitaan useimmin italialaista alkuperää oleva metsän ja villin luonnon jumala Faunus. Keisariajalla jumala samaistettiin kreikkalaiseen metsänjumala Paniin.


title: Lupercalia

text: Myös Rooman pohjoispuolelta, faliskien parista Soracte-vuorelta tunnetaan samoja elementtejä sisältävä kultti, jossa susipapit (Hirpi Sorani) olivat yhteydessä kuoleman voimiin.


title: Proteinuria

text: Proteinuria on valkuaisvirtsaisuus eli tila, jossa virtsan mukana erittyy liikaa proteiinia. Normaalisti vain pieni osa plasman proteiineista siirtyy alkuvirtsaan ja tästäkin suuri osa siirtyy takaisin plasmaan munuaistubulusten seinämäsolujen endosytoimana.


title: Proteinuria

text: Albuminuriasta puhuttaessa kyse on yhdestä valkuaisainetyypistä, albumiinista.


title: Proteinuria

text: Jatkuva proteinuria voi olla oire esimerkiksi munuaiskeräsen tulehdustilasta tai diabeettisesta nefropatiasta.


title: Proteinuria

text: Voimakas proteinuria voi aiheuttaa turvotusta ja vatsaontelon nesteytymistä. Tällöin kyseessä on sairaus, jota nimitetään nefroottiseksi oireyhtymäksi.


title: Proteinuria

text: Virtsaan erittyvän proteiinin määrä saattaa lisääntyä tilapäisesti mm. tulehdussairauksien tai fyysisen rasituksen yhteydessä. Ortostaattisella proteinurialla tarkoitetaan sitä, että virtsaan erittyy proteiineja tavallista enemmän pystyasennossa, muttei makuuasennossa, mitä tapahtuu joillain ihmisillä.


title: Island Records

text:
Island Records on vuonna 1959 Chris Blackwellin Jamaikalla perustama levy-yhtiö. Yhtiö oli 1960-luvulla ensimmäisiä yhtiöitä jotka levyttivät Jamaikan reggae-musiikkia.
Blackwell oli syntynyt Lontoossa mutta hän vietti lapsuutensa Jamaikalla ja palasi Lontooseen kouluun teini-iässä. Hän joutui siellä vaikeuksiin tuolloin ja palasi Jamaikalle jossa hänen perheensä oli ja vuokrasi siellä skoottereita sekä opetti vesihiihtoa ennen yrityksensä perustamista. Hän perusti yrityksensä koska se oli paras tapa yhdistää yrittäminen ja musiikin harrastus.


title: Island Records

text: Tuolloin ei Jamaikalla juurikaan ollut omaa äänilevytuotantoa joten hänellä oli käytänöllisesti monopoli siellä. Blackwell toi reggaeen esiin joka oli maailmalle silloin kokonaan uusi genre. Hän toi esiin Bob Marleyn kaltaiset supertähdet. Blackwell siirsi yhtiönsä Yhdistyneen kuningaskuntaan kun Jamaika itsenäistyi vuonna 1962. Vuonna 1963 Blackwell tuotti My Boy Lollipop jonka lauloi Millie ska-versiona. Siitä tuli maailman laajuinen hitti seuraavana vuonna


title: Island Records

text: Blackwell myi sen vuonna 1989 Philipsin omistamalle Polygramille, joka on sittemmin monimutkaisten kauppojan kautta siirtynyt Universal Music Groupin omistukseen. Island Recordsilta on julkaistu musiikkia useista eri tyylisuunnista.


title: Abebe Dinkesa

text: Abede Dinkesa (s. 6. maaliskuuta 1984, Ambo, Etiopia) on etiopialainen kestävyys- ja maastojuoksija.


title: Kaasun tiheys

text: Kaasun tiheys (ρ) on suure, joka ilmoittaa kaasun tiheyden. Kaasun tiheys saadaan kaavasta:


Kaasun tiheys


title: Kaasun tiheys

text: Jossa


title: Kaasun tiheys

text: Laskuissa on käytettävä NTP-oloissa saatuja arvoja.


title: Daniel Bedingfield

text: Daniel John Bedingfield (s. 3. joulukuuta 1979) on uusiseelantilaislähtöinen, lapsena Britanniaan muuttanut pop-laulaja ja -laulunkirjoittaja. Hän on Natasha ja Nikola Bedingfieldin veli.


title: Daniel Bedingfield

text: Bedingfieldin hitti "Gotta Get Thru This" nousi joulukuussa 2001 brittilistojen ykköseksi. Hän on sen jälkeen julkaissut kaksi listaykkössingleä ("If You're Not The One", "Never Gonna Leave Your Side"). Debyyttialbumi "Gotta Get Thru This" julkaistiin vuonna 2002, ja se nousi brittilistojen toiselle sijalle.


title: Daniel Bedingfield

text: Vuonna 2003 Bedingfield esiintyi vierailevana artistina Delirious?in albumilla "World Service".


title: Daniel Bedingfield

text: Bedingfield joutui 1. tammikuuta 2004 vakavaan auto-onnettomuuteen, jossa hän sai vammoja pään alueelle ja kaulaan. Uudessa-Seelannissa vanhempiaan tapaamassa ollut muusikko oli toipilaana puolisen vuotta.


title: Daniel Bedingfield

text: Bedingfieldin toinen albumi oli marraskuussa 2004 julkaistu "Second First Impression".


title: Rotavirus

text: Rotavirus on "Reoviridae"-heimoon kuuluva kaksijuosteinen RNA-virus, joka on saanut nimensä rengasmaisista viruksista. Se tarttuu uloste-suu-tietä eli eläimestä tai ihmisestä toiseen. Ihmisissä se on yleisin vauvojen ja lasten vakavien ripulitautien aiheuttaja. Viisivuotissyntymäpäiväänsä mennessä lähes jokainen lapsi maailmassa on saanut rotavirustartunnan ainakin kerran. Jokaisen tartunnan jälkeen potilaan vastustuskyky kehittyy, joten seuraava tartunta on lievempi kuin edellinen. Aikuiset saavat tartunnan vain harvoin. Rotaviruksia tunnetaan viisi tyyppiä: A, B, C, D ja E. Näistä tyypit A, B ja C tarttuvat ihmiseen. Yleisin näistä on rotavirus A, joka aiheuttaa tartunnoista yli 90 %. Suomessa sairaalahoitoa vaativista lasten ripulitaudeista yli puolet johtuu rotaviruksesta.


title: Rotavirus

text: Vaikka rotavirus havaittiin ensimmäisen kerran jo vuonna 1973 ja jopa 50 % vakavasti ripuloivista vauvoista ja pikkulapsista joutuu sen takia sairaalahoitoon, sen kansanterveydellistä merkitystä ei vieläkään tunnisteta kansainvälisessä yhteisössä, varsinkaan kehitysmaissa. Vaikka rotavirus on helposti hoidettavissa oleva lastentauti, silti lähes kaksi miljoonaa sairastuu vakavasti sen takia ja siihen kuolee vuosittain yli 450 000 alle viisivuotiasta lasta, joista suurin osa kehitysmaissa. Rotavirustartunnat eivät kuitenkaan rajoitu pelkästään kehitysmaihin, vaan esimerkiksi Yhdysvalloissa vakavan gastroenteriittitartunnan sai aikaisemmin vuosittain noin 2,7 miljoonaa lasta ennen kuin siellä alettiin rokottaa virusta vastaan. Näistä lapsista sairaalahoitoon joutui lähes 60 000 ja keskimäärin 37 kuoli. Kansanterveyskampanjoiden pääkohteina ovat olleet lapsipotilaiden oraalinen rehydraatio eli suun kautta annettu nestehoito ja terveille tarkoitettu rokote. Niissä maissa, joissa lasten rokotusohjelmaan on lisätty rotavirusrokote, rotavirustartuntojen määrä ja vakavuus ovat huomattavasti vähentyneet.


title: Rotavirus

text: Rotaviruksen aiheuttamassa gastroenteriitissä eli rotaripulissa esiintyy oksentamista, vetistä ripulia ja pientä lämpöä. Viruksen tartunnan jälkeen seuraa kaksipäiväinen itämisaika ennen kuin oireita alkaa ilmaantua. Ensimmäinen oire on usein oksentelu, jonka jälkeen alkaa 4–8 päivän raju ripulointi. Dehydraatio eli elimistön kuivuminen on yleisempää rotavirustartunnassa kuin bakteeripatogeenien aiheuttamissa tartunnoissa. Sen lisäksi se on rotavirusinfektiossa yleisin välitön kuolinsyy.


title: Rotavirus

text: Rotavirus A voi tarttua koska tahansa, mutta yleensä vain ensimmäinen tartunta aiheuttaa oireita. Myöhemmät tartunnat ovat tavallisesti oireettomia, sillä immuunijärjestelmä antaa jonkin verran suojaa. Tästä syystä oireita aiheuttavien tartuntojen määrä on suurin alle kaksivuotiaissa lapsissa ja pienenee asteittain 45 ikävuoteen saakka. Vaikka tartunta on yleinen vastasyntyneillä, se on yleensä lievä tai oireeton. Oireet ovat kaikkein vakavimmat 0,5–2-vuotiailla lapsilla sekä vanhuksilla ja niillä, joiden vastustuskyky on heikentynyt tai puuttuu. Lähes kaikki aikuiset ovat vastustuskykyisiä rotavirukselle, koska ovat sairastaneet sen lapsena. Vaikka aikuisiän gastroenteriitin aiheuttaa yleensä jokin muu tekijä, aikuisiässä voi silti esiintyä oireettomia tartuntoja, jotka saattavat auttaa viruksen tarttumista eteenpäin. Oireita aiheuttavat uusintatartunnat ovat usein peräisin jostain toisesta rotavirus A -serotyypistä.


title: Rotavirus

text: Rotavirus kulkeutuu ihmisestä toiseen uloste-suu-tietä kosketettaessa käsiä, pintoja tai esineitä, joihin on tarttunut rotavirusta, sekä mahdollisesti myös hengitysteitse. Grammassa tartunnan saaneen ulostetta voi olla yli 10 biljoonaa tautia aiheuttavaa viruspartikkelia, josta rotaviruksen tarttumiseen tarvitaan vain 10–100 partikkelia.